text:
Ðe Ŋkɔ Le Mawu Sia?
Bubuŋkɔ geɖe le Mawu si, wo dometɔ aɖewoe nye Ŋusẽkatãtɔ, Wɔla kple Afetɔ. (Hiob 34:12; Nyagblɔla 12:1; Daniel 2:47) Gake ɖe ŋkɔ ŋutɔŋutɔ aɖe le esia?
Srɔ̃ Nu Geɖe Wu
Nuka Tututue Nye Biblia fe Nufiafia?
Ameka Tututue Mawu Nye?
Èxɔe se be Mawu tsɔa ɖe le eme na wò ŋutɔŋutɔa? Srɔ̃ nu tso ale si tututu Mawu le kple ale si nàwɔ ate ɖe eŋu la ŋu.
ŊƆŊLƆ KƆKƆEAWO—XEXE YEYE GƆMEƉEƉE
Ale Si Wozã Mawu Ƒe Ŋkɔa Le Hebri Ŋɔŋlɔawo Me
Nu ka tae Xexe Yeye Gɔmeɖeɖe Biblia zã Mawu fe ŋkɔ “Yehowa” esime amewo ɖe ŋkɔa ɖa kura le gɔmeɖeɖe bubuwo ya me?


c: text/html

text:
Nu Kae Lã Wɔadã Si Biã Helĩhelĩ Si Ŋuti Wofo Nu Tsoe Le Nyaɖeɖefia Ta 17 La Nye?
Ale si Biblia ɖo eŋui
Lã wɔadã si biã helĩhelĩ si ŋuti wofo nu tsoe le Nyaɖeɖefia Ta 17 le tsitre ɖi na habɔbɔ aɖe si fe taɖodzinue nye be yeana dukɔ siwo katã le anyigba dzi nawɔ ɖeka eye yeanye wofe tefenɔla. Tsã la, eyae nye Dukɔwo fe Nubabla, gake eyae va zu Dukɔ Ƒofuawo egbea.
Ale si nàwɔ akpɔ lã wɔadã si biã helĩhelĩ la adze sii
Dunyahehe fe habɔbɔ. ‘Ta adre’ le lã wɔadã si biã helĩhelĩ la si, eye mawunyakpukpuia gblɔ be ta siawo le tsitre ɖi na “to adre” kple “fia adre” alo xexemedziɖuɖu sesẽ adre. (Nyaɖeɖefia 17:9, 10) Wozãa towo kple lã wɔadãwo le Biblia me wole tsitre ɖi na dziɖuɖuwo.
—Yeremiya 51:24, 25; Daniel 2:44, 45; 7:17, 23.
Eɖi xexea me dunyahehe fe nuɖoanyia. Lã wɔadã si biã helĩhelĩ la ɖi lã wɔadã si to ta adre si ŋuti wofo nu tsoe le Nyaɖeɖefia ta 13 me, si le tsitre ɖi na xexea me fe dunyahehe fe nuɖoanyiawo. Lã evea siaa to ta adre kple dzo ewo, eye busuŋkɔwo le wo ŋu. (Nyaɖeɖefia 13:1; 17:3) Woɖi wo nɔewo ale gbegbe be womate ŋu agblɔ be nu dogoɖenunue o. Lã wɔadã si biã helĩhelĩ la nye lã wɔadã la fe legba alo efe nɔnɔmewɔwɔ, si le tsitre ɖi na xexea me dunyahehe fe nuɖoanyia.
—Nyaɖeɖefia 13:15.
Exɔ ŋusẽ tso fia bubuwo gbɔ. Lã wɔadã si biã helĩhelĩ la ‘do tso’ alo dzɔ tso fiaɖufe bubuwo me.
—Nyaɖeɖefia 17:11, 17.
Edo ka kple subɔsubɔhawo. Babilon Gã la, si nye alakpasubɔsubɔha siwo katã le xexea me, bɔbɔ nɔ lã wɔadã si biã helĩhelĩ la dzi, eye esia ɖee fia be subɔsubɔhawo kpɔa ŋusẽ ɖe lã sia dzi.
—Nyaɖeɖefia 17:3-5.
Edoa vlo Mawu. “Busuŋkɔwo” yɔ lã la ŋuti fũu.—Nyaɖeɖefia 17:3.
Adzudzɔ dɔwɔwɔ sẽe. Woadee “aʋli me” * alo adzudzɔ dɔwɔwɔ sẽe, gake agado ake.
—Nyaɖeɖefia 17:8.
Biblia me nyagblɔɖiawo va eme
Kpɔ ale si Dukɔwo fe Nubabla kple Dukɔ Ƒofuawo si va kplɔe ɖo la fe ŋutinya ɖo kpe edzi be Biblia me nyagblɔɖi si ku ɖe lã wɔadã si biã helĩhelĩ ŋu va eme la ɖa.
Dunyahehe fe habɔbɔ. Dukɔ Ƒofuawo de dunyahehe fe nuɖoanyi dzi to ale si wòna “dziɖuŋusẽ fe sɔsɔminasɔe Emetɔwo katã” me. *
Eɖi xexea me dunyahehe fe nuɖoanyia. Le fe 2011 me la, Dukɔ Ƒofuawo gblɔ be dukɔ yeye aɖe va ɖo ye me, esiae nye dukɔ 193 lia. Eya ta etea ŋu foa adegbe be yee le dukɔwo kple anyigbadzinɔla akpa gãtɔ tefe.
Exɔ ŋusẽ tso fia bubuwo gbɔ. Dukɔ siwo le Dukɔ Ƒofuawo mee na wòli, ŋusẽ agbɔsɔsɔme si dukɔ siawo nɛ la koe nye ŋusẽ si katã le esi.
Edo ka kple subɔsubɔhawo. Xexea me fe subɔsubɔhawo doa alɔ Dukɔwo fe Nubabla kple Dukɔ Ƒofuawo siaa ɖaa. *
Edoa vlo Mawu. Woɖo Dukɔ Ƒofuawo anyi be wòana “ŋutifafa kple dedienɔnɔ nanɔ dukɔwo dome.” * Togbɔ be adze abe taɖodzinu nyui aɖee nye esia ene hã la, ɖe Dukɔ Ƒofuawo doa vlo Mawu to asifufu akɔ be yeawɔ nu si Mawu gblɔ be yefe Fiaɖufea ɖeka ko nava wɔ la.
—Psalmo 46:9; Daniel 2: 44.
Adzudzɔ dɔwɔwɔ sẽe. Dukɔwo fe Nubabla si woɖo anyi le Xexemeʋa I megbe kpuie be wòakpɔ ŋutifafa ta la mete ŋu wɔe be dukɔwo medze wo nɔewo dzi o. Edzudzɔ dɔwɔwɔ esime Xexemeʋa II dze egɔme le fe 1939 me. Esi Xexemeʋa II wu enu le fe 1945 me la, woɖo Dukɔ Ƒofuawo anyi. Efe taɖodzinuwo, nyawo gbɔ kpɔkpɔ kple efe ɖoɖowo sɔ kple Dukɔwo fe Nubabla tɔ ale gbegbe.
^ mm. 10 Numekugbalẽ aɖe gblɔ be Helagbe me nya si gɔme woɖe be “aʋli me” fia “do globo ŋutɔ.” (Vine’s Expository Dictionary of Old and New Testament Words) Biblia si nye King James Version ɖe egɔme be “do globo.” Le Biblia me la, efia ale si woasika ame ɖi alo wòadzudzɔ dɔwɔwɔ kura.
^ mm. 13 Kpɔ Dukɔ Ƒofuawo Ƒe Ðoɖoa fe Nyati 2 lia.
^ mm. 16 Le kpɔɖeŋu me, adaŋudeha aɖe si me Protestant-ha gbogbo aɖewo le le Amerika gblɔ le fe 1918 me be Dukɔwo fe Nubabla la nye “Mawu fe Fiaɖufe si woɖo ɖe anyigba dzi to dunyahehe dzi.” Le fe 1965 me la, Budaha, Katolikoha, Ɣedzefe Ortodɔks-ha, Hindu-ha, Islam-ha, Yuda-subɔsubɔha kple Protestant-hawo fo fu le San Francisco be woada megbe na Dukɔ Ƒofuawo ahado gbe ɖa ɖe eta. Le fe 1979 me la, Papa Yohanes Paulo II gblɔ be yefe mɔkpɔkpɔe nye be Dukɔ Ƒofuawo ayi edzi anye “ŋutifafa kple dzɔdzɔenyenye fe adaŋudefe gãtɔ.”
^ mm. 17 Kpɔ Dukɔ Ƒofuawo Ƒe Ðoɖoa fe Nyati 1 lia.
Srɔ̃ Nu Geɖe Wu
NYA SIWO AMEWO BIANA EDZIEDZI
Nu Ka Tae Yehowa Ðasefowo Medea Nu Dunya Me O?
Ðe wonyea afɔku na dziɖuɖuwoa?
GBETAKPƆXƆ
Ðe Dziɖuɖu Ðeka Aɖe Ava Ðu Anyigbaa Katã Dzi Gbe Ðeka?
Wò ya bu ale si gbegbe ŋutifafa kple dedienɔnɔ axɔ afe ɖi ne dziɖuɖu ɖeka va le anyigbaa dzi ɖum ŋu kpɔ. Nu ka tae míate ŋu aka ɖe ŋugbe si Mawu do be yeaɖo fiaɖufe sia tɔgbi anyi la dzi? Ame kae dze anye fiaɖufe sia fe fia?

robotstxt: allowed

filter: keep


text:
OCTOBER (KELE) 20, 2015
GHANA
Ðasefo Siwo Le Ghana Tso Kpla Na Kpekpeɖeŋu Esi Tsi Ðɔ Ðe Amewo
ACCRA, Ghana—Le August (Dasiamime) 2015 fe nuwuwu la, Yehowa Ðasefowo wu kpekpeɖeŋunana ame siwo fe nuwo tsi ɖe le Ghana fe fiadu Accra me la nu. Tsiɖɔɖɔ dziŋɔ aɖe gblẽ amewo fe nunɔamesiwo kple afewo dome eye ame 200 kple edzivɔ fe agbe tsi eme.
Togbɔ be Ðasefo aɖeke fe agbe metsi eme o hã la, tsiɖɔɖɔa na be wo dometɔ 250 aɖewo ʋu le wofe afewo me. Le June (Masa) 4, 2015, si nye tsiɖɔɖɔa fe ŋufɔke dzi la, Yehowa Ðasefowo fe alɔdzedɔwɔfe si le Ghana ɖo kpekpeɖeŋunakɔmiti aɖe anyi, eye kɔmitia biã ŋku ɖe kpekpeɖeŋu siwo ameawo hiã kpata la nana ŋu, wotsɔ kuntruwo, avɔwo kple tsi yi na ame siwo ŋu tsiɖɔɖɔa gblẽ nu le. Kɔmitia wɔ ɖoɖo hã wodzra afe siwo tsi ɖe la hã ɖo. Ðasefo siwo le Accra-nutoa me hã kpe asi ɖe dɔ sia ŋu, esi wona wofe haxɔsetɔ siwo tsi ɖe la va tsi wofe afewo me gbɔ.
Tsiɖɔɖɔa na mɔmemidzrafe aɖe lé dzo le Adabraka eye pɔmpikawo dome gblẽ, si wɔe be nuto ma me tɔwo megakpɔ tsi azã o. Alɔdzedɔwɔfea tsɔ tsigo gã aɖe va da ɖe Fiaɖufe Akpata (tadeagufe) si le Adabraka la me, ale be Ðasefoawo kple wofe afelikawo nakpɔ tsi azã.
Le Memleɖa, June (Masa) 6 dzi la, alɔdzedɔwɔfea dɔ atikewɔlawo fe hatsotso eve ɖo ɖe tefeawo, ɖɔkita atɔ̃ kple dɔnɔdzikpɔla eve siwo katã nye Ðasefowo kpɔ wofe haxɔsetɔwo kple ame bubu siwo ŋu tsiɖɔɖɔa gblẽ nu le le nuto siwo woyɔna be Alajo kple Adabraka me la gbɔ. Wokpɔ lãmesẽnya vovovowo gbɔ, ɖewo nye asrã alo atikesi, akɔtadɔ eye ɖewo hã mitsinyenye. Alɔdzedɔwɔfea fe tefenɔlawo kple Ðasefo siwo le nutoa me hã yi ɖakpɔa wofe haxɔsetɔwo ɖa eye wogblɔa Biblia me nyawo tsɔ dea dzi fo na wo hefaa akɔ na wo.
Afetɔ Nathaniel Gbedemah, si nye Yehowa Ðasefowo fe nyanuɖela le Ghana gblɔ be: “Nu siwo gbegbe dome Accra tsiɖɔɖɔa gblẽ kple ame siwo gbegbe fe agbe tsi eme la te ɖe mía dzi ŋutɔ. Abe ale si Yehowa Ðasefowo wɔe le nuto bubuwo me ene la, míele nu siwo katã míate ŋui la wɔm le seselelãme, ŋutilã me kple gbɔgbɔ me kpekpeɖeŋu nam ame siwo ŋuti tsiɖɔɖɔ sia gblẽ nu le.”
Wofe Kadodowo:
Xexea Me Godoo: J. R. Brown, Office of Public Information, tel. +1 718 560 5000
Ghana: Nathaniel Gbedemah, tel. +233 30 701 0110


text:
Mielɔ̃na Wowɔa Atike Na Mia?
Ɛ̃, mí Yehowa Ðasefowo míenoa atike, eye míelɔ̃na wowɔa atike na mí le kɔdzi. Togbɔ be míeléa be na mía ɖokui, eye míedzea agbagba be míanɔ lãmesẽ me hã la, “míehiãa ɖɔkta” ɣeaɖewoɣi. (Luka 5:
Ke hã, dɔdamɔnu aɖewo li siwo mewɔ ɖeka kple Biblia fe gɔmeɖosewo o, eye míelɔ̃na wozãa esiawo na mí o. Le kpɔɖeŋu me, míelɔ̃na wodoa ʋu na mí o, elabena Biblia meda asi ɖe edzi be woado ʋu atsɔ atu ŋutilã ɖo o. (Dɔwɔwɔwo 15:20) Nenema kee Biblia meda asi ɖe dɔdamɔnu siwo lɔ gbɔgbɔyɔyɔ ɖe eme dzi o.
Ke hã, dɔdamɔnu gbogbo aɖewo li siwo metsi tre ɖe Biblia fe gɔmeɖosewo ŋu o. Eya ta ame ŋutɔe atia dɔdamɔnu si wòdi la. Yehowa Ðasefo aɖe ate ŋu alɔ̃ be woazã dɔdamɔnu aɖe na ye, ke hã Ðasefo bubu ya malɔ̃ be woazã ema na ye o.


text:
BIBLIA ME ŊUTINYAWO ƑE NƆNƆMETATA
Gbɔgbɔ Kɔkɔea Do Ŋusẽ Samson
Nu kae na Samson nye ame sesẽtɔ kekeake si nɔ anyi kpɔ? Xlẽ ŋutinyawo fe nɔnɔmetata sia alo nàta efe PDF.
Dɔdeasi Sia Ƒomevi Bubuwo
Yehowa Na Salomo Dze Nunya
Salomo dze nunya wu fia ɖe sia ɖe le anyigba dzi. Aleke wɔ nunya va su esi? Vodada kawoe wòwɔ emegbe?
Noa Xɔ Mawu Dzi Se
Mawu fia mɔ Noa wòkpa aɖakaʋu tsɔ xɔ efe fomea ɖe agbe tso Tsiɖɔɖɔa me. Nu kae nàte asrɔ̃ tso Mawu dzixɔse ŋu le Noa kple Tsiɖɔɖɔa fe ŋutinyaa me?
Adam Kple Xawa Va Zu Ðokuitɔdilawo
Nu kae do tso wofe nyametsotso gbegblẽa me?


text:
Eŋɛnywi ciwo yí so Mawu gbɔ!
Eŋɛnywi ciwo yí so Mawu gbɔɔ? Nyi yí taɖo mìakando wo jiɔ? Wemagbaja cɛ na ɖoŋci nɔ Bibla mɛ nyɔbiɔsewo.
Lé àwɛ akpɔ nyɔna so wemagbaja cɛ mɛ
Wemagbaja cɛ akpedo eo nu yí nàse vivi nɔ enu kplakpla so Mawu Nyɔ, Bibla mɛ tiin. Kpɔ lé àzan ao Bibla do keŋ akpɔ Mawu Nyɔ kpukpuiwo.
Nyi yí eŋɛnywi lɔwo nyiɔ?
Kpla nu so enu ci yí eŋɛnywi ciwo yí so Mawu gbɔ nyi, enu ci yí taɖo woӡan kpata do koɖo enu ci ele mɔ àwa.
Mi yí nyi Mawuɔ?
Ŋkɔ le Mawu shia, ésɔnɔ eɖe le mɛ nɔ mìa?
Mawu gbɔ yí eŋɛnywi ciwo yí le Bibla mɛ so nyaoa?
Lé mìawɛ akando Bibla mɛ nyɔwo jiɔ?
Mi yí nyi Yesu Kristoɔ?
Kpla enu so enu ci yí dɔ taɖo Yesu ku, enu ci yí etafɛn nyi koɖo enu ci yí ewakɔ le egbɛmɛ.
Susu ci yí taɖo Mawu wa nyigban lɔɔ?
Bibla nu nyi yí taɖo Mawu wa nyigban, hwenu efukpekpe avɔ, lé nyigban lɔ avanɔ do le esɔmɛ koɖo mɛciwo yí anɔ ji.
Emɔkpɔkpɔ ci yí li nɔ amɛ kukuwoɔ?
Nyi yí jɔnɔ do mì ji nɔ mìkuɔ? Mìagbeva kpɔ mìwo mɛ vevi ciwo yí ku kea?
Nyi yí Mawu Fyɔɖuxu nyiɔ?
Mi yí nyi Efyɔ nɔ Mawu Fyɔɖuxuɔ, koɖo lé Mawu Fyɔɖuxu lɔ avava doɔ?
Nyi yí taɖo Mawu ɖe mɔ efunkpekpe koɖo enuvwin liɔ?
Lé nuvɔn je gɔnmɛ doɔ? Koɖo Nyi yí taɖo Mawu ɖe mɔ enuvwin liɔ? Efunkpekpewo avavɔa?
Nyi yí ana ao xomu akpɔ jijɔɔ?
Yehowa, jijɔ Mawu, jijiɛ mɔ xomuwo lekpɔ jijɔ. Kpɔ enukplamu wadɔdoamɛ ji ci yí Bibla nana asuwo, ashiwo, jilawo, koɖo ɖeviwo ɖa.
Lé àwɛ ajeshi sɛnsɛn adodwitɔ lɔɔ?
Sɛnsɛn adodwitɔ kuɖeka kpaŋ yí lia? Kpɔ enu amatɔn ciwo yí donɔ jeshi Kristotɔ adodwiwo ɖa.
Nyɔna ciwo mìkpɔnɔ so Bibla gɔnmɛɖosewo mɛɔ?
Yesu nu enu ci yí dɔ mìӡan emɔdasɛnamɛwo koɖo lé gɔnmɛɖose amɛve nyi vevitɔwo do.
Lé àwɛ ate gogo Mawuɔ?
Kpɔ mɔ Mawu senɔ gbedodoɖawo pleŋ ma, lé mìado gbeɖaɖa do koɖo enu ci mìatɛnŋ awa ate gogo Mawu.
Eŋɛnywi ci yí kudo sɛnsɛnhawo nuɔ?
Egaxoxo ɖe avava yí amɛshiamɛ avasɛn Mawu adodwi lɔ ɖeka kpaŋ do jua?
Nyi yí taɖo habɔbɔ le Mawu shiɔ?
Bibla nu enu ci yí taɖo koɖo lé Kristotɔ adodwiwo le ɖoɖo nu do.
Nyi yí taɖo ele mɔ àyi Bibla nukplakpla lɔ jiɔ?
Lé àwɛ yí mɛbuwo akpɔ ele so ao Mawu jejeshi mɛɔ? Exlɔnyinyi ciŋmɛ yí atɛnŋ avanɔ eo koɖo Yehowa domɛɔ?


text: David fe ha.א [Alef]37 Dzi megaku wò le nu vlo wɔlawo ta o,Eye mègaʋã ŋu nu tovo wɔlawo o.+2 Elabena woayrɔ kaba abe gbe ene+Eye woayrɔ abe aŋgba fẽ ene.ב [Bet]3 Ðo ŋu ɖe Yehowa ŋu, eye nàwɔ nu nyui;+Nɔ anyigba la dzi, eye nàwɔ nutefe.+4 Yehowa fe nu nenyo ŋuwò vevie,Ekema ana nu siwo wò dzi di la wò.ג [Gimel]5 Tsɔ wò mɔwo gblẽ ɖe Yehowa si me;*+Ðo ŋu ɖe eŋu, ekema eya ŋutɔ awɔe na wò.+6 Ana wò dzɔdzɔenyenye naklẽ abe ŋdikekeli ene,Kple wò nya dzɔdzɔe abe ŋdɔkutsu dzatsɛ ene.ד [Dalet]7 Zi kpi le Yehowa ŋkume kpoo,+Eye nànɔ esinu kpɔm.*Dzi megaku wò ɖe ame siƑe mɔ vɔ̃wo dzea edzi nɛ la ŋu o.+ה [He]8 Wò dɔmedzoe nu nefa, eye nàdzudzɔ dzikudodo;+Dzi megaku wò ne nàtrɔ ɖe vɔ̃wɔwɔ ŋu o.*9 Elabena woatsrɔ̃ ame vlowo,+Ke ame siwo kpɔa mɔ na Yehowa lae anyi anyigba la dome.+ו [Waw]10 Esusɔ vie ko ame vɔ̃ɖiwo maganɔ anyi o;+Àdi wo le wo nɔfe,Ke womaganɔ afi ma o.+11 Ke ame fafawo anyi anyigba la dome,+Eye dzi adzɔ wo geɖe ɖe ŋutifafa gbogbo la ŋuti.+ז [Zayin]12 Ame vɔ̃ɖi le nugbe ɖom ɖe ame dzɔdzɔe la ŋu;+Eye wòle aɖukli ɖum ɖe eŋu.13 Ke Yehowa akoe,Elabena enyae be efe ŋkeke li gbɔna.+ח [Het]14 Ame vɔ̃ɖiwo ɖe wofe yi ɖe go, eye wovu wofe da me*Be yewoafu wɔnamanɔŋutɔ kple ame dahe anyi,Ne woawu ame siwo fe mɔ dzɔ la.15 Gake woawo ŋutɔwo fe yi afo ɖe wofe dzi;+Eye wofe datiwo aŋe.ט [Tet]16 Nu ʋɛ si le ame dzɔdzɔe si la nyo wuNu gbogbo siwo le ame vɔ̃ɖi geɖewo si.+17 Elabena ame vɔ̃ɖiwo fe alɔ aŋe,Ke Yehowa alé ame dzɔdzɔewo ya ɖe te.י [Yod]18 Nu siwo me tom ame maɖifɔwo le la* le nyanya na Yehowa,Eye wofe domenyinu anɔ anyi ɖaa tegbee.+19 Ŋu makpe wo le vɔ̃dzɔgbewo o;Eye nu abɔ ɖe wo si taŋ le dɔŋɔli.כ [Kaf]20 Ke ame vɔ̃ɖiwo ya atsrɔ̃;+Yehowa fe futɔwo nu ayi abe gbeɖufe damawo ene,Woabu vĩ abe dzudzɔ ene.ל [Lamed]21 Ame vɔ̃ɖi la doa nugbana, eye mexenɛ o,Ke ame dzɔdzɔe nyoa dɔme* henaa nu ame.+22 Ame siwo Mawu yra la, anyi anyigba la dome,Ke ame siwo wòfo fi de la, woatsrɔ̃ wo.+מ [Mem]23 Yehowa fiaa mɔ ame fe afɔɖeɖewo*+Nenye be amea fe mɔwo dze eŋu.+24 Ne edze anyi hã la, maɖo baba ɖi o,+Elabena Yehowa léa efe asi ɖe te.*+נ [Nun]25 Menɔ ɖevime tsã, azɔ metsi,Ke nyemekpɔ wogblẽ ame dzɔdzɔe ɖi loo,+Alo be viawo ɖo abologbe* kpɔ o.+26 Edoa nu gbana na amewo faa ɣesiaɣi,+Ale yayra le mɔ dzi na viawo.ס [Samek]27 Te ɖa tso nu vɔ̃ɖi gbɔ eye nàwɔ nu nyui,+Ekema ànɔ anyi tegbee.28 Elabena Yehowa lɔ̃a nya dzɔdzɔe,Eye magblẽ ame siwo wɔa nutefe nɛ la ɖi o.+ע [Ayin]Akpɔ wo ta tegbee;+Ke woatsrɔ̃ ame vɔ̃ɖiwo fe dzidzimeviwo.+29 Ame dzɔdzɔewo anyi anyigba la dome,+Eye woanɔ edzi tegbee.+פ [Pe]30 Nunya dona tso ame dzɔdzɔe nu,*Eye efe aɖe gblɔa nya dzɔdzɔe.+31 Efe Mawu fe se la le efe dzi me;+Efe afɔ magli o.+צ [Tsade]32 Ame vɔ̃ɖi le ame dzɔdzɔe la ɖiam,Eye wòle didim be yeawui.33 Ke Yehowa maɖe asi le eŋu nɛ o+Eye ne wodrɔ̃ ʋɔnui la, maɖi fɔ o.+ק [Kof]34 Kpɔ mɔ na Yehowa, eye nànɔ efe mɔ dzi,Ekema ado wò ɖe dzi, ne nànyi anyigba la dome.Ne wole ame vɔ̃ɖiwo tsrɔ̃m la,+ àkpɔ etefe.+ר [Res]35 Mekpɔ ame vɔ̃ɖi ŋutasẽla,Evu eɖokui dranyi abe ati dama si dzɔ kple ke ene.+36 Kaka makpɔ ko enu yi, eye megali o;+Medii gadii, ke nyemekpɔe o.+ש [Sin]37 Lé ŋku ɖe ame maɖifɔ* la ŋu,Eye nàkpɔ ame dzɔdzɔe+ la ɖa,Elabena efe etsɔme anye ŋutifafa sɔŋ.+38 Ke woatsrɔ̃ sedzidalawo katã;Eye etsɔme aɖeke manɔ anyi na ame vɔ̃ɖiwo o.+ת [Taw]39 Ame dzɔdzɔewo fe xɔname tso Yehowa gbɔ;+Eyae nye wofe mɔ́ sesẽ le xaxaɣi.+40 Yehowa akpe ɖe wo ŋu, eye wòaxɔ na wo.+Axɔ na wo tso ame vɔ̃ɖiwo si me, eye wòaɖe wo,Elabena wosii tso.+


text:
KRISTOTƆWO ƑE AGBENƆNƆ KPLE SUBƆSUBƆDƆ—KPEKPEA ƑE NUSRƆ̃GBALẼ April 2017
Kpɔɖeŋudzeɖonyawo
Nyɔ! nana fe kpɔɖeŋudzeɖonya kple ale si míafia nyatefe si ku ɖe Mawu Fiaɖufea ŋu. Kpɔ kpɔɖeŋua dzi nàdzra wò ŋutɔ wò dzeɖonya ɖo.
NU XƆASI SIWO LE MAWU ƑE NYA LA ME
Na Yehowa Nakpɔ Ŋusẽ Ðe Wò Tamesusu Kple Nuwɔnawo Dzi
Zemela Gã la trɔa asi le mía ŋu míetua nɔnɔme nyuiwo ɖo le gbɔgbɔ me, gake ele be míawɔ míafe akpa dzi.
KRISTOTƆWO ƑE AGBENƆNƆ
Mixɔ Wo Nyuie
Ele be ame sia ame si ava míafe kpekpeawo nakpɔ ale si Kristotɔ vavãwo ɖea lɔlɔ̃ fiana le nuwɔna ŋutɔŋutɔwo me. Aleke nàte ŋu akpe ɖe ame yeyeawo ŋu be woaɖe dzi ɖi ahakpɔe be wolɔ̃ yewo le Fiaɖufe Akpataa me?
NU XƆASI SIWO LE MAWU ƑE NYA LA ME
Ðe ‘Dzi Si Ana Nàdze Si’ Yehowa Le Asiwòa?
Le Yeremiya ta 24 lia la, Yehowa Mawu tsɔ amewo sɔ kple gbotsetse. Ame kawoe le abe gbotsetse nyuiawo ene eye aleke míate ŋu asrɔ̃ wofe kpɔɖeŋua egbea?
KRISTOTƆWO ƑE AGBENƆNƆ
Àte Ŋu Ade Dzi Ƒo Na Kristotɔ Aɖe Si Gbɔdzɔ
Ame siwo gbɔdzɔ la gaxɔ asi na Yehowa Mawu. Nu kae míawɔ atsɔ akpe ɖe wo ŋu be woatrɔ ava hamea me?
NU XƆASI SIWO LE MAWU ƑE NYA LA ME
Dzi Nenɔ Ƒowò Abe Yeremiya Ene
Yeremiya gblɔe ɖi be woatsrɔ̃ Yerusalem. Nu kae na dzi nɔ efo?
KRISTOTƆWO ƑE AGBENƆNƆ
Fiaɖufehawo Doa Ŋusẽ Ame
Fiaɖufehawo dzidzi do ŋusẽ mía nɔviwo le Sachsenhausen fuwɔamegaxɔ me. Hadzidzi siawo ate ŋu ado ŋusẽ mí le yometitiwo me.
NU XƆASI SIWO LE MAWU ƑE NYA LA ME
Yehowa Gblɔ Nubabla Yeye La Ŋu Nya Ði
Mɔ ka nue nubabla yeye la to vovo na Se fe nubabla la le, eye nu ka tae míate ŋu agblɔ be nu nubabla yeye la fe viɖewo anɔ anyi tegbee?


text:
Nɔnɔme sesẽ siwo me Paulo to abe apostolo ene (16-33)
11 Madi be miagbɔ dzi ɖi atsɔ nye nya siwo dze bometsinyawoe la. Le nyatefe me la, miele dzi gbɔm ɖi hã xoxo!2 Elabena metsɔ mawumeŋuʋaʋã le ŋu ʋãm ɖe mia nu, elabena nye ŋutɔe do mia ɖeɖe ŋugbe na ŋutsu ɖeka, be matsɔ mi ana Kristo la abe ɖetugbui leafe dzadzɛ ene.+3 Ke mele vɔvɔ̃m be le mɔ aɖe nu la, ale si da la tsɔ efe ayedzedze ble Xawa+ la, ɖewohĩ woagblẽ miafe susu be miate ɖa tso anukwareɖiɖi kple dzadzɛnyenye si Kristo la dze na la gbɔ.+4 Elabena ne ame aɖe va ɖe gbefã Yesu bubu aɖe si to vovo na esi míeɖe gbefãe, alo miexɔ gbɔgbɔ bubu aɖe si to vovo na esi miexɔ, alo nya nyui bubu aɖe si to vovo na esi miexɔ+ la, enɔa bɔbɔe na mi be miado dzi axɔ ame ma.5 Elabena nyemesusu be miafe apostolo deŋgɔawo nyo wum le nu ɖeka pɛ hã me o.+6 Ke ne nyemebi le nufofo me o+ hã la, nyemele nenema le sidzedze ya me o; ke boŋ míena esia dze fãa na mi le mɔ sia mɔ nu le nuwo katã me.7 Alo nu vɔ̃e wònye mewɔ be mebɔbɔ ɖokuinye, ne woado mi ɖe dzi, esi megblɔ Mawu ŋuti nya nyui la na mi dzidzɔtɔe naneke maxɔmaxɔea?+8 Magblɔ be meba* hame bubuwo esi melɔ̃ xɔ wofe nunanawo, ale be masubɔ mi.+9 Evɔ esi menɔ mia gbɔ, eye nu hiãm la, nyemezu agba na mia dometɔ aɖeke o, elabena nɔvi siwo tso Makedonia va la na nu siwo hiãm la wòsɔ gbɔ.+ Ɛ̃, le mɔ sia mɔ nu la, mekpɔ ɖokuinye dzi be nyemazu agba na mi o, eye mayi edzi awɔe nenema.+10 Zi ale si Kristo fe nyatefea le menye la, nyemadzudzɔ esia tsɔtsɔ afo adegbee+ le Akaya nutoawo me o.11 Le susu ka ta? Esi nyemelɔ̃ mi o taea? Mawu nyae be melɔ̃ mi.12 Ke nu si wɔm mele la, mayi edzi awɔe,+ ale be mana ame siwo le mɔnu dim be amewo nakpɔ be yewosɔ kpli mí le ɖofe sia la fe adegbefofo nu natsi.13 Elabena nenem me siawo nye aʋatso apostolowo, dɔwɔla siwo blea ame, eye wowɔa wo ɖokuiwo abe Kristo fe apostolowo ene.+14 Eye esia mewɔ nuku o, elabena Satana ŋutɔ hã wɔa eɖokui abe kekeli fe dɔla ene.+15 Eya ta ne efe subɔlawo hã wɔa wo ɖokuiwo abe subɔla dzɔdzɔewo ene la, mewɔ nuku kura o. Ke wofe nuwuwu anɔ ɖe wofe dɔwɔwɔwo nu.+16 Megale egblɔm ake be: ame aɖeke megabum bometsilae o. Gake ne nenemae miebui hã la, ekema mixɔm abe bometsila ene faa, ale be nye hã mafo adegbe vie.17 Nya si gblɔm mele fifia la, nyemele egblɔm le kpɔɖeŋu si Afetɔ la ɖo la nu o, ke boŋ abe bometsila ene, abe adegbefola si ka ɖe eɖokui dzi ŋutɔ ene.18 Esi ame geɖewo le adegbe fom le ŋutilã nu* ta la, nye hã mafo adegbe.19 Esi mienye “nugɔmeselawo” ŋutɔ ta la, miedoa dzi xɔa bometsilawo dzidzɔtɔe.20 Le nyatefe me la, ne ame aɖe wɔ mi kluvii, ne ame aɖe ba mi xɔ miafe nunɔamesi, ne ame aɖe xɔ nu si le mia si la sesẽe, ne ame aɖe do eɖokui ɖe dzi ɖe mia ŋu, eye ne ame aɖe fo mo gbɔ na mi la, miedoa dzi tsɔnɛ.21 Enye ŋukpe na mí be magblɔ nya sia, elabena awɔ na mi be míewɔa nu abe ame siwo gbɔdzɔ ene.Ke ne ame bubuwo wɔa nu kple dzidefo la—mele nu fom abe bometsila ene—nye hã mewɔa nu kple dzidefo.22 Hebritɔwoe wonyea? Eyae nye hã menye.+ Israel-viwoe wonyea? Eyae nye hã menye. Abraham fe dzidzimeviwoe wonyea? Eyae nye hã menye.+23 Kristo fe subɔlawoe wonyea? Mele eŋu ɖom abe ame si fe tame da ene be, menyee wu wo: mewɔ dɔ geɖe wu,+ menɔ gaxɔ me zi geɖe wu,+ zi ale si wofom la mele xexlẽ me o, eye meɖo kudo nu zi geɖe.+24 Zi gbɔ zi atɔ̃ sɔŋ Yudatɔwo fom fofo blaene, ɖeka koe do le eme,+25 zi etɔ̃ wofom kple ati,+ zi ɖeka wofu kpem,+ menɔ tɔdziʋu me wògbã zi etɔ̃,+ metsi atsiafu dzi zã blibo ɖeka kple ŋkeke blibo ɖeka;26 mezɔ mɔ enuenu, meɖo ŋɔdzi me le tɔsisiwo dzi, meɖo ŋɔdzi me le adzodalawo si me, meɖo ŋɔdzi me le nye ŋutɔ nye dukɔmeviwo dome,+ meɖo ŋɔdzi me le dukɔwo dome,+ meɖo ŋɔdzi me le du me,+ meɖo ŋɔdzi me le gbedzi, meɖo ŋɔdzi me le atsiafu dzi, meɖo ŋɔdzi me le aʋatsonɔviwo dome;27 le agbagbadzedze kple kutrikuku me, le zãdomadɔlɔ̃e zi geɖe me,+ le dɔwuame kple tsikɔwuame me,+ le numakpɔɖui zi geɖe me,+ le vuvɔ kple amamanɔnɔ me.28 Hekpe ɖe nu siawo, siwo tso gota ŋu la, nane tena ɖe dzinye gbe sia gbe, eyae nye dzimaɖitsitsi ɖe hameawo katã ŋu.+29 Ame kae gbɔdzɔ, eye nyemegbɔdzɔ o? Ame ka nue woɖia, eye meku dzi nam o?30 Ne mafo adegbe la, ekema mafo adegbe le nu siwo me megbɔdzɔ le la ŋuti.31 Afetɔ Yesu fe Mawu, si nye Fofoa, Ame si wòle be woakafu yi mavɔmavɔ me la, nyae be nyemele aʋatso kam o.32 Le Damasko la, nutodziɖula si le fia Areta te la nɔ Damaskotɔwo fe dua ŋu dzɔm, be yealém,33 ke wotsɔm de kusi me ɖiɖi ɖe anyi to fesre aɖe si le glia ŋu la me,+ eye medo le efe asi me.


text:
Ðe Miexɔe Se Be Ŋkeke Ade Siwo Wotsɔ Wɔ Anyigbadzinuwo La Dometɔ Ðe Sia Ðe Nye Gafofo 24 Mahã?
Ao. Togbɔ be mí Yehowa Ðasefowo míexɔe se be Mawue wɔ nuwo katã hã la, mímeda asi ɖe ame siwo fiaa nu be ŋkeke ade siwo wotsɔ wɔ anyigbadzinuwo la dometɔ ɖe sia ɖe nye gafofo 24 fe nufiafia dzi o. Nu ka tae? Elabe ame siwo fiaa nu sia fe susuwo dometɔ geɖe mewɔ ɖeka kple Biblia o. Efe kpɔɖeŋu eve aɖewoe nye esi:
Ŋkeke ade siwo wotsɔ wɔ anyigbadzinuwo fe didime. Ame siawo dometɔ aɖewo fiaa nu be ŋkeke ade siwo wotsɔ wɔ anyigbadzinuwo la dometɔ ɖe sia ɖe nye gafofo 24. Gake ne wozã nya “ŋkeke” le Biblia me la, etea ŋu fiaa ɣeyiɣi didi aɖe.
—1 Mose 2:4; Psalmo 90:4
Ɣeyiɣi didi si va yi tso esime wowɔ anyigba. Nufiala siawo dometɔ aɖewo fiaa nu be wowɔ anyigba la fe akpe ʋɛ aɖewo koe nye esia. Gake le Biblia fe nya nu la, anyigba la kple xexea siaa li xoxoxo hafi wova wɔ anyigbadzinuwo le ŋkeke adeawo me. (1 Mose 1:1) Susu sia tae Yehowa Ðasefowo daa asi ɖe dzɔdzɔmeŋutinunyalawo fe numekuku siwo ɖo kpe edzi be wowɔ anyigba anye fe miliɔn akpe geɖewoe nye esia la dzi.
Togbɔ be mí Yehowa Ðasefowo míexɔe se be ɖe wowɔ nuwo hã la, míetsi tsitre ɖe dzɔdzɔmeŋutinunya ŋu o. Míexɔe se be dzɔdzɔmeŋutinunya vavãtɔ wɔ ɖeka kple Biblia.
Srɔ̃ Nu Geɖe Wu
Nuka Tututue Nye Biblia fe Nufiafia?
Biblia La—Agbalẽ si Tso Mawu Gbɔ
Aleke Biblia ate ŋu akpe ɖe ŋuwò nàkpɔ kuxi siwo nèdoa goe gbɔe? Nu ka tae nàte ŋu aka ɖe ŋugbedodo siwo le eme dzi?
NYƆ!
Nya Kae Biblia Gblɔ Tso Nuwɔwɔwo Ŋu?
Biblia fo nu tso “ŋkeke” ade siwo Mawu tsɔ wɔ nu gbagbewoe la ŋu. Ðe ŋkeke mawo dometɔ ɖe sia ɖe fe didime nye gafofo 24 hã?
BIBLIA ME BIABIAWO ƑE ŊUÐOÐOWO
Ðe Biblia Me Nyawo Wɔ Ðeka Kple Dzɔdzɔmeŋutinunya?
Ðe vodadawo le nya siwo Biblia gblɔ tso dzɔdzɔmeŋutinunya ŋua?


text:
TA WUIETƆ̃
Bu Agbe abe Alesi Mawu Bunɛ Ene
Aleke Mawu bua agbee?
Aleke Mawu bua fuɖeɖee?
Aleke míawɔ ade bubu agbe ŋui?
1. Amekae wɔ nusianu si le agbe?
NYAGBLƆÐILA Yeremya gblɔ be: “Yehowa enye Mawu vavã; eyae nye Mawu gbagbe [la].” (Yeremya 10:10) Gawu la, Yehowa Mawue nye nusianu si le agbe la Wɔla. Nuwɔwɔ nyanu siwo le dzifo gblɔ nɛ be: “Wòe wɔ nuwo katã, eye wò lɔlɔ̃nu ta woli, eye wowɔ wo ɖo.” (Nyaɖeɖefia 4:11) Fia Dawid hã gblɔ le ha aɖe si wòdzi tsɔ kafu Mawui me be: “Gbɔwò agbedzɔfe le.” (Psalmo 36:10) Eyata eme kɔ fã be agbe nye nunana tso Mawu gbɔ.
2. Nukawoe Mawu wɔ tsɔ léa míafe agbe ɖe te?
2 Yehowa léa míafe agbe ɖe te hã. (Dɔwɔwɔwo 17:28) Eyae wɔ nusiwo míeɖuna, tsi si míenona, ya si míegbɔna, kple anyigba si dzi míele. (Dɔwɔwɔwo 14:15-17) Alesi Yehowa trɔ asi le nusiawo ŋui la ana míesea vivi le agbe me. Gake hafi míate ŋu ase vivi le agbe me bliboe la, ehiã be míasrɔ̃ Mawu fe sewo ahawɔ wo dzi.—Yesaya 48:17, 18.
BUBUDEDE AGBE ŊU
3. Aleke Mawu bu tso Habel wuwu ŋu?
3 Mawu di be míade bubu agbe ŋu—mía ŋutɔwo tɔ kple ame bubuwo tɔ siaa. Le kpɔɖeŋu me, le Adam kple Xawa fe agbenɔɣi la, wo vi Kain va do dziku ɖe nɔvia Habel ŋu vevie. Yehowa xlɔ̃ nu Kain be efe dzikua ate ŋu akplɔe ayi nuvɔ̃ gã wɔwɔ me. Gake Kain mewɔ ɖe nuxlɔ̃amea dzi o. Eva “tso ɖe nɔvia Habel ŋuti, eye wòwui.” (Mose I, 4:3-8) Yehowa he to na Kain ɖe nɔvia wuwu ta.—Mose I, 4:9-11.
4. Aleke Mawu te gbe ɖe alesi wòle be woabu agbee dzi le Mose fe Sea me?
4 Ƒe akpe geɖe megbe la, Yehowa tsɔ sewo na Israel-viwo be wòakpe ɖe wo ŋu woasubɔ ye le mɔ si sɔ nu. Esi wònye Mose dzie wòto tsɔ seawo na dukɔa ta la, woyɔnɛ ɣeaɖewoɣi be Mose fe Se La. Mose fe Sea fe akpa aɖe gblɔ be: “Megawu ame o.” (Mose V, 5:17) Se sia fia Israel-viwo be Mawu dea asixɔxɔ amegbetɔ fe agbe ŋu eye le esia ta ele be woawo hã woade asixɔxɔ agbe ŋu.
5. Aleke wòle be míabu fuɖeɖee?
5 Ke ɖevi si womedzi haɖe o fe agbe ya ɖe? Mose fe Sea gblɔ be enye nuvɔ̃ be woawu vidzĩ si le dadaa fe dɔme. Ẽ, ɖevi si le dadaa fe dɔme hã fe agbe xɔ asi le Yehowa ŋkume. (Mose II, 21:22, 23; Psalmo 127:3) Esia fia be fuɖeɖe nye nuvɔ̃.
6. Nukata mele be míalé fu mía haviwo o?
6 Bubudede agbe ŋu fia hã be nukpɔsusu nyuitɔ nanɔ mía si ɖe mía haviwo ŋu. Biblia gblɔ be: “Amesiame, si léa fu nɔvia la, amewula wònye, eye mienya bena, amewula sia amewula mekpɔa agbe mavɔ wònɔa eme o.” (Yohanes I, 3:15) Ne míedi be míanɔ agbe mavɔ la, ke ele be míaɖe fuléle ɖesiaɖe si anɔ mía me ɖe mía haviwo ŋu la ɖa, elabena fuléle koŋue hea ŋutasẽnuwɔwɔ vanɛ zi geɖe. (Yohanes I, 3:11, 12) Ehiã vevie be míasrɔ̃ alesi míalɔ̃ mía nɔewoe.
7. Nuwɔna kawoe mefia bubudede agbe ŋu o?
7 Ke aleke míade bubu mía ŋutɔwo míafe agbe ŋui? Ame aɖeke medina be yeaku o, ke hã ame aɖewo tsɔa wofe agbe dea afɔku me ɖe dzidzɔkpɔkpɔ ta. Le kpɔɖeŋu me, ame geɖe noa atama, noa gbekui, alo zãa atike vɔ̃ɖi bubuwo ɖe dzidzɔdodonameɖokui ta. Atike mawo gblẽa nu le ŋutilãa ŋu eye wokplɔa ezãlawo yia ku mee zi geɖe. Amesiwo zãa nusiawo mele bubu dem agbe si nye nu kɔkɔe ŋu o. Nuwɔna mawo nye nu makɔmakɔwo le Mawu ŋkume. (Romatɔwo 6:19; 12:1; Korintotɔwo II, 7:1) Be míasubɔ Mawu wòadze eŋu la, ele be míatsri nuwɔna mawo. Togbɔ be ema wɔwɔ ate ŋu anye nu sesẽ hã la, Yehowa ate ŋu ana kpekpeɖeŋu si míehiã la mí. Eye edea asixɔxɔ nusianu si míawɔ abu míafe agbe be enye nunana xɔasi si tso egbɔ ŋu.
8. Nukata wòle be wòanɔ susu me na mí ɣesiaɣi be míawɔ nusi ana mía kple ame bubuwo nanɔ dedie?
8 Ne míedea bubu agbe ŋu la, anɔ susu me na mí ɣesiaɣi be míawɔ nusi ana míanɔ dedie. Míawɔ nu ɖekematsɔlemetɔe o, eye míade míafe agbe afɔku me ɖe dzidzɔdoname alo vivisese ta hã o. Míatsri ʋukuku ŋumaɖɔɖotɔe kple modzakaɖefefe siwo me ŋutasẽnuwɔwɔ le alo esiwo ate ŋu ahe afɔku vɛ. (Psalmo 11:5) Mawu fe se si wòde na blema Israel-viwo gblɔ be: “Ne ètu xɔ yeye [si tame le gbadzaa] la, ekema tɔ kpɔ ɖe xɔ la ta, bena ame aɖeke magage le edzi, eye nana wò afe naɖe hlɔ̃fe o.” (Mose V, 22:8) Be nàwɔ ɖe gɔmeɖose si le se ma me dzi la, ele be nàkpɔ egbɔ be nuwo, abe atrakpuiwo ene, le dedie le wò afeme ale be ame aɖeke nagaɖiɖi le edzi adze anyi nuvevi nawɔe o. Ne ʋu le asiwò la, kpɔ egbɔ be ele dedie hafi nàkui. Mègana wò afe alo wò ʋu nahe afɔku vɛ na wò ŋutɔ alo ame bubuwo o.
9. Ne míedea bubu agbe ŋu la, aleke míawɔ nu ɖe lãwo ŋui?
9 Ke lãwo fe agbe ya ɖe? Ema hã nye nu kɔkɔe na Wɔla la. Mawu ɖe mɔ be woawu lãwo be woakpɔ nuɖuɖu kple nudodo atso eme, alo be woawu lãwo atsɔ akpɔ ame ta tso afɔku me. (Mose I, 3:21; 9:3; Mose II, 21:28) Gake ŋutasẽse le lãwo ŋu alo wo wuwu ɖe modzakaɖefefe dzro ko ta mesɔ o eye efia bubumademade agbe fe nukɔkɔenyenye ŋu koŋ.—Lododowo 12:10.
BUBUDEDE ƲU ŊU
10. Aleke Mawu ɖee fiae be ɖekawɔwɔ le lãwo fe agbe kple wofe ʋu dome?
10 Esi Kain wu nɔvia Habel megbe la, Yehowa gblɔ na Kain be: “Nɔviwò fe ʋu, si nèkɔ ɖe anyi la fe gbe le ɖiɖim tso anyigba dzi mese!” (Mose I, 4:10) Habel fe agbee Mawu wɔnɛ esi wòfo nu tso efe ʋu ŋu. Kain ɖe Habel fe agbe ɖa, eyata ele be woahe to nɛ ɖe eta. Ðeko wònɔ abe ɖe Habel fe ʋu, alo efe agbe, nɔ ɣli dom na Yehowa be wòadrɔ̃ ʋɔnu ene. Wogaɖe fomedodo si le ʋu kple agbe dome fia ake le Noa fe ŋkekea me Tsiɖɔɖɔa megbe. Do ŋgɔ na Tsiɖɔɖɔa la, atikutsetsewo, amagbewo, kple nukuwo koe amegbetɔwo ɖuna. Le Tsiɖɔɖɔa megbe la, Yehowa gblɔ na Noa kple viawo be: “Nu gbagbe, siwo katã ʋãna, nenem nu siawo katã metsɔ na mi, bena woanye miafe nuɖuɖu abe amagbewo ke ene.” Gake Mawu tsɔ se sia kpe ɖe eŋu be: “Lã, si ʋu tsi lã me na la, migaɖui o!” (Mose I, 1:29; 9:3, 4) Eme kɔ fã be le Yehowa gbɔ la, ɖekawɔwɔ kplikplikpli aɖe le lãwo fe agbe kple wofe ʋu dome.
11. Se kae Mawu de ku ɖe ʋu ŋu tso Noa fe ŋkekeawo me ke?
11 Míedea bubu ʋu ŋu ne míeɖunɛ o. Yehowa gblɔ le Se si wòde na Israel-viwo me be: “[Amesiame si] da ade wu gbemelã alo xevi aɖe, si woɖuna la, [naɖuɖu] efe ʋu ɖe anyigba, eye wòaxe ke ɖe dzi. . . . Eyata megblɔ na Israel-viwo be: Migaɖu lã aɖeke fe ʋu o.” (Mose III, 17:13, 14) Mawu fe se si wòde na Noa gbã, anɔ fe 800 enye ma do ŋgɔ, si gblɔ be woagaɖu ʋu o, la metrɔ o. Yehowa fe nukpɔsusu dze fã eme kɔ: Esubɔlawo ate ŋu aɖu lã gake womaɖu ʋua o. Ele be woakɔ ʋua ɖe anyigba—si le fiafiam be le mɔ aɖe nu la, wotrɔ lãa fe agbe na Mawu.
12. Se kae wode to gbɔgbɔ kɔkɔea dzi le fe alafa gbãtɔ me ku ɖe ʋu ŋu si dzi wòle be míawɔ ɖo kokoko egbea?
12 Wogagbugbɔ se ma tɔgbe de na Kristotɔwo hã. Apostoloawo kple ame bubu siwo xɔ ŋgɔ na Yesu yomedzelawo le fe alafa gbãtɔ me kpe ta be yewoatso nya me le se siwo dzi wòle be amesiwo katã le Kristo-hamea me nawɔ ɖo ŋu. Nyametsotso si wowɔ enye: “Enyo Gbɔgbɔ kɔkɔe la kple míawo hã ŋu be, míagatsɔ agba gã aɖeke ada ɖe mia dzi wu nu vevi siawo ko o, bena, miatsri trɔ̃wo fe vɔsawo kple ʋu kple lã tsiʋumewo kple ahasiwɔwɔ.” (Dɔwɔwɔwo 15:28, 29; 21:25) Eyata ehiã kokoko be ‘míayi edzi atsri ʋu.’ Mawu bua esia nu vevii abe alesi ko trɔ̃subɔsubɔ kple agbegbegblẽnɔnɔ tsitsri hã le vevie ene.
13. Wɔ nusita se si wode be míatsri ʋu la ku ɖe ʋudodo hã ŋu fe kpɔɖeŋu.
13 Ðe sedede be míatsri ʋu la ku ɖe ʋudodo hã ŋua? Ẽ. Míawɔ efe kpɔɖeŋu: Tsɔe be ɖɔkta aɖe gblɔ na wò be nàtsri aha muame nono. Ðe ema afia ko be mele be nàno aha muame o gake àte ŋu ana woadoe na wò to wò ʋukawo me ya? Kura o! Nenema ke ʋu tsitsri fia be mele be míana wòage ɖe míafe lãme kura o. Eyata se si wode be míatsri ʋu fia be mele be míaɖe mɔ na ame aɖeke be wòado ʋu na mí o.
14, 15. Ne ɖɔktawo gblɔ be ele be woado ʋu na Kristotɔ aɖe la, nukae wòle be wòawɔ, eye nukatae?
14 Ke ne edzɔ be Kristotɔ aɖe xɔ abi vevie alo wòhiã be woawɔ dɔ nɛ ya ɖe? Tsɔe be ɖɔktawo gblɔ be ele be woado ʋu na amea, ne menye nenema o aku. Enye nyatefe be Kristotɔ madi be yeaku o. Be wòakpɔ Mawu fe nunana xɔasi si nye efe agbe ta la, alɔ̃ be woawɔ atike bubu siwo me ʋu mele o na ye. Le esia ta adi atikewɔmɔnu bubu siwo li eye wòalɔ̃ axɔ atike bubu siwo woate ŋu azã ɖe ʋu tefe.
15 Ðe Kristotɔ ate ŋu ada le Mawu fe se dzi kple susu be yeanɔ agbe wòagadidi vie wu le nuɖoanyi sia mea? Yesu gblɔ be: “Amesi ke be, yeaɖe yefe agbe la, atsrɔ̃e; ke amesi ke atsrɔ̃ efe agbe le tanye la, akpɔe.” (Mateo 16:25) Míedi kura be míaku o. Gake ne míete kpɔ be míaɖe míafe agbe fifia to Mawu fe se dzi dada me la, ke míaɖo afɔku me be agbe mavɔ nabu ɖe mí. Eyata nusi me nunya le si wòle be míawɔ boŋ enye be míaɖo ŋu ɖe Mawu fe se dzɔdzɔea ŋu, kple kakaɖedzi blibo be ne edzɔ be míeku gɔ̃ hã la, míafe Agbenalaa aɖo ŋku mía dzi le tsitretsitsia me eye wòagbugbɔ efe nunana xɔasi si nye agbe ana mí.—Yohanes 5:28, 29; Hebritɔwo 11:6.
16. Nukae Mawu subɔlawo ɖo kplikpaa be yewoawɔ ku ɖe ʋu ŋu?
16 Egbea, Mawu subɔla wɔnutefewo ɖoe kplikpaa be yewoawɔ ɖe mɔfiame si wòna ku ɖe ʋu ŋu la dzi. Womaɖu ʋu si ŋu wotrɔ asi le le mɔ aɖeke nu o. Eye womalɔ̃ woado ʋu na wo hã le atikewɔwɔ me o. * Woka ɖe edzi be Mawu si wɔ ʋu la nya nusi nye nyuitɔ kekeake na yewo. Wò hã èka ɖe edzi nenema?
MƆ ÐEKA SI KO NU WOZÃ ƲU LE WÒSƆ
17. Le blema Israel la, mɔ ɖeka si ko nu wozã ʋu le wòdze Yehowa Mawu ŋu enye ka?
17 Mose fe Sea te gbe ɖe mɔ ɖeka si ko nu wozã ʋu le wòsɔ dzi. Se si Yehowa de na blema Israel-viwo ku ɖe wofe tadedeagu ŋu enye be: “Agbe le ʋu la me, eye metsɔe na mi, bena woatsɔ alé avui [le vɔsamlekpui dzi], elabena agbe le eme.” (Mose III, 17:11) Ne Israel-viwo wɔ nuvɔ̃ la, woate ŋu akpɔ tsɔtsɔke ne wotsɔ lã aɖe sa vɔe eye wokɔ efe ʋua fe ɖe ɖe vɔsamlekpuia dzi le avɔgbadɔa me, alo afisi wosaa vɔ le emegbe si nye Mawu fe gbedoxɔa me. Mɔ ɖeka si ko nu wozã ʋu le wòsɔ enye le vɔsasa mawo me.
18. Viɖe kple yayra kawoe míate ŋu akpɔ to Yesu fe ʋu si wòkɔ ɖe anyi me?
18 Kristotɔ vavãwo megale Mose fe Sea te o, eyata wometsɔa lãwo saa vɔe hekɔa lãwo fe ʋu ɖe vɔsamlekpui dzi o. (Hebritɔwo 10:1) Gake ʋu zazã le vɔsamlekpui dzi le blema Israel nye kpɔɖeŋu na vɔsa xɔasi si nɔ ŋgɔ, si nye Mawu fe Vi, Yesu Kristo, fe vɔsa. Abe alesi míesrɔ̃e le agbalẽ sia fe Ta 5 lia me ene la, Yesu tsɔ efe amegbetɔ fe agbe na to efe ʋu kɔkɔ ɖe anyi dzi le vɔsasa me. Eyome elia yi dzifo eye wòtsɔ efe ʋu si wòkɔ ɖe anyi la fe asixɔxɔ yi na Mawu zi ɖeka ɖe ɣeyiɣiawo katã nu. (Hebritɔwo 9:11, 12) Eto esia wɔwɔ me ɖo nusi dzi woanɔ te ɖo atsɔ míafe nuvɔ̃wo ake mí la anyi eye wòʋu mɔ na míafe agbe mavɔ kpɔkpɔ. (Mateo 20:28; Yohanes 3:16) Edze fã be ʋu zazã nenema le vevie ale gbegbe! (Petro I, 1:18, 19) Eyata asixɔxɔ si le Yesu fe ʋu si wòkɔ ɖe anyi ŋu la dzixɔxɔse me ko míate ŋu ato akpɔ xɔxɔ.
19. Nukae wòle be míawɔ ale be ‘mía ŋuti nakɔ tso amewo katã fe ʋu me’?
19 Ele be míada akpe geɖe na Yehowa Mawu ɖe nunana si nye agbe si wòtsɔ na mí lɔlɔ̃tɔe la ta! Eye ɖe mele be esia naʋã mí be míagblɔ mɔnukpɔkpɔ si ʋu ɖi be míakpɔ agbe mavɔ to Yesu fe vɔsa dzixɔxɔse me la ŋu nya na ame bubuwo hã oa? Ne míetsɔa ɖe le mía haviwo fe agbe me abe alesi Mawu tsɔa ɖe le emee ene la, aʋã mí be míatsɔ didi vevie kple dzonɔameme agblɔ eŋu nya na wo. (Xezekiel 3:17-21) Ne míetsɔ kutrikuku wɔ dɔ sia wu enu la, ekema míate ŋu agblɔ abe alesi apostolo Paulo gblɔe ene, be: “Ŋutinye kɔ tso amewo katã fe ʋu me. Elabena nyemegbe Mawu fe aɖaŋuɖoɖo blibo la katã gbɔgblɔ fia mi o.” (Dɔwɔwɔwo 20:26, 27) Mɔ nyuitɔ kekeake si dzi míato aɖee afia be míedea bubu gãtɔ kekeake agbe kple ʋu ŋu enye be míafia nu amewo tso Mawu kple efe tameɖoɖowo ŋu.
^ mm. 16 Hena nyatakaka ku ɖe atike bubu siwo woate ŋu awɔ ɖe ʋudodo tefe ŋu la, kpɔ Eŋlisigbe alo Fransegbe me gbalẽ gbadza si nye How Can Blood Save Your Life? (Comment le sang peut-il vous sauver la vie?), si Yehowa Ðasefowo ta, fe axa 13-17.


text:
NUSƆSRƆ̃ 15
Aleke Hamemetsitsiwo Kpena Ðe Hamea Ŋui?
Osɔfo kple hakplɔla siwo woxea fe na mele míafe habɔbɔa me o. Ke boŋ dzikpɔla siwo dze lae wotiana be ‘woakplɔ Mawu fe hame’ la, abe ale si wònɔ le Kristo hame gbãtɔwo me ene. (Dɔwɔwɔwo 20:28) Hamemetsitsi siawo nye ame siwo si tenɔnɔ nyui le le Mawu ŋkume, woxɔa ŋgɔ le hamea me hekplɔa alẽha la nyuie, “menye le dzizizi ta o, ke boŋ kple lɔlɔ̃nu faa; eye menye le viɖe foɖi didi ta hã o, ke boŋ kple didi vevi.” (1 Petro 5:1-3) Dɔ kawoe wowɔna na mí?
Woléa be na mí hekpɔa mía ta. Hamemetsitsiwo naa mɔfiame eye wodzea agbagba kpɔa hamea fe gbɔgbɔmenyenye ta. Esi hamemetsitsiawo nya be Mawue de dɔ vevi sia asi na yewo ta la, womeɖua afetɔ ɖe Mawu fe amewo dzi o, ke boŋ wonana míekpɔa dzidzɔ kple dzidzeme. (2 Korintotɔwo 1:24) Abe ale si alẽkplɔla ŋutɔŋutɔ dzea agbagba be yealé be na yefe alẽawo dometɔ ɖe sia ɖe ene la, hamemetsitsiawo hã dzea agbagba be yewoanya hamea me tɔwo katã ɖekaɖeka.—Lododowo 27:23.
Wofiaa ale si míawɔ Mawu fe lɔlɔ̃nui la mí. Hamemetsitsiwo xɔa ŋgɔ le kpekpe siwo míewɔna kwasiɖa sia kwasiɖa me eye wofiaa nu hedoa ŋusẽ míafe xɔse. (Dɔwɔwɔwo 15:32) Hamemetsitsi siawo siwo tsɔ wo ɖokuiwo na faa la gaxɔa ŋgɔ le gbefãɖeɖedɔa me, wowɔa dɔ kpli mí ɖekae, eye wonaa hehe mí le gbefãɖeɖedɔa fe akpa vovovoawo me.
Wodea dzi fo na mía dometɔ ɖe sia ɖe. Be hamemetsitsiwo nate ŋu ado ŋusẽ mía dometɔ ɖe sia ɖe fe xɔse la, wowɔa ɖoɖo va srãa mí kpɔ le míafe afewo me, wotua mí ɖo le Fiaɖufe Akpataa me, eye wozaã Ŋɔŋlɔawo tsɔ dea dzi fo na mí alo tsɔ faa akɔ na mí.—Yakobo 5:14, 15.
Togbɔ be hamemetsitsi siawo wɔa dɔ geɖe le hamea me hã la, dɔwɔɖui kple fomegbanɔamedziwo hã le wo dzi siwo gbɔ wòle be woakpɔ nyuie. Ele be míade bubu hamemetsitsi dovevienu siawo ŋu.—1 Tesalonikatɔwo 5:12, 13.
Dɔ kawoe hamemetsitsiwo wɔna?
Mɔ vovovo kawo nue hamemetsitsiwo ɖea ɖetsɔleme fiaa mí ame ɖekaɖekawo le?


text:
Do Ka Kpli Mí
Enyea dzidzɔ na mí be míakpe ɖe ame siwo tsɔ ɖe le Biblia alo míafe xexea me katã fe dɔa me la ŋu. Zã mɔnu siwo le ete la dometɔ ɖeka nàtsɔ ake ɖe Yehowa Ðasefowo ŋu le miafe nutoa me.
● Bia be míava srɔ̃ Biblia kpli wò femaxee
Zã nyatakaka siwo le ete nàtsɔ aŋlɔ agbalẽ na mí alo afo ka na mí
Sierra Leone
Watch Tower Bible and Tract Society
PO Box 136
FREETOWN
SIERRA LEONE
+232 76-679-072
+232 77-850-790
+232 76-679-075
Dɔwɔɣiwo
Dzoɖa va se ɖe Fiɖa
Ŋdi ga 7 miniti 45 va se ɖe ɣetrɔ ga 4 miniti 45


text:
KRISTOTƆWO ƑE AGBENƆNƆ KPLE SUBƆSUBƆDƆ—KPEKPEA ƑE NUSRƆ̃GBALẼ May 2017
Kpɔɖeŋudzeɖonyawo
Gbetakpɔxɔnana fe dzeɖonyawo kple ale si míafia nyatefe si ku ɖe nu si etsɔme ahe vɛ ŋu. Kpɔ kpɔɖeŋua dzi nàdzra wò ŋutɔ wò dzeɖonya ɖo.
NU XƆASI SIWO LE MAWU ƑE NYA LA ME
Dzesi Si Fia Be Woagbugbɔ Israel Aɖo Te
Ŋugbe kae Yehowa do esi wòbia tso Yeremiya si be wòafle anyigba? Aleke Yehowa ɖe efe dɔmenyo fia?
NU XƆASI SIWO LE MAWU ƑE NYA LA ME
Ebed-Melek—Eɖo Kalẽwɔwɔ Kple Dɔmenyonyo Ƒe Kpɔɖeŋu
Dzi nɔ Ebed-Melek fo wòtso kpla te ɖe Fia Zedekiya ŋu, eye wònyo dɔme na Mawu fe nyagblɔɖila Yeremiya.
KRISTOTƆWO ƑE AGBENƆNƆ
Beléle Na Míafe Tadeagufewo
Mawu fe ŋkɔ kɔkɔea le míafe tadeagufewo ŋu, eya ta ele vevie be míalé be na wo ahana woanɔ dzadzɛ. Aleke mía dometɔ ɖe sia ɖe ate ŋu akpe asi ɖe beléle na Fiaɖufe Akpataa ŋu?
NU XƆASI SIWO LE MAWU ƑE NYA LA ME
Yehowa Aɖo Etefe Na Ame Sia Ame Ðe Efe Dɔwɔwɔwo Nu
Nyagblɔɖila Yeremiya kple Fia Zedekiya siaa fe ŋutinya do fome kple Yerusalem tsɔtsrɔ̃, gake wofe ŋutinyawo to vovo kura.
KRISTOTƆWO ƑE AGBENƆNƆ
Yehowa Maŋlɔ Lɔlɔ̃ Si Nèɖe Fia La Be O
Aleke Yehowa bua esubɔla tsitsi wɔnutefe siwo megatea ŋu wɔa geɖe le subɔsubɔdɔa me o lae?
NU XƆASI SIWO LE MAWU ƑE NYA LA ME
‘Mèganɔ Nu Gãwo Dim Na Ðokuiwò O’
Baruk subɔ Yehowa eye wòkpe asi ɖe Yeremiya ŋu nutefewɔwɔtɔe, gake eva nɔ nu bubuwo ŋu bum. Nu kae wòle be Baruk nawɔ be wòatsi agbe le Yerusalem tsrɔ̃ɣi?
NU XƆASI SIWO LE MAWU ƑE NYA LA ME
Yehowa Yraa Ðokuibɔbɔlawo Eye Wòhea To Na Dadalawo
Babilontɔ dadalawo sẽ ŋuta le Yehowa fe amewo ŋu. Woɖe asi le Israel-vi siwo trɔ dzi me la ŋu tso aboyo me. Nu kae dzɔ ɖe Babilon dzi?


text:
ŊUTINYA 64
Salomo Tu Gbedoxɔ
HAFI Dawid naku la, etsɔ Yehowa fe gbedoxɔ la fe dzidzeme, si tso Mawu gbɔ la na Salomo. Le efe dziɖuɖu fe fe enelia me la, Salomo dze gbedoxɔ la tutu gɔme, eye wòtsɔ fe adre kple afã tui. Ame akpe nanewo wɔ dɔ le gbedoxɔ la ŋu, eye wogblẽ ga geɖe ɖe xɔa tutu ŋu. Elabena wozã sika kple klosalo geɖe.
Xɔ gã eve le gbedoxɔ la ŋu abe alesi wònɔ le avɔgbadɔ la me ene. Gake xɔ siawo lolo wu avɔgbadɔa tɔ tefe eve. Salomo na woda nubablaɖaka la ɖe gbedoxɔa fe emetɔa me, eye nu bubu, siwo le gbedoxɔa me la le xɔ evelia me.
Esi wowu gbedoxɔa nu la, woɖu ŋkekenyui gã aɖe. Salomo dze klo ɖe gbedoxɔ la ŋkume hedo gbe ɖa abe alesi nàkpɔe le nɔnɔmetata la me ene. Salomo gblɔ na Yehowa be: ‘Dzifoa katã gɔ̃ hã melolo na wò o, kaka wòahanye gbedoxɔ sia, si metu na wò. Gake, Oo nye Mawu, taflatse se wò dukɔ la fe gbedodoɖa ɖe tefe sia ŋu.’
Esi Salomo do gbe ɖa vɔ la, dzo tso dzifo va. Efiã lã fe vɔsa, si woɖo anyi la. Eye keklẽ aɖe tso Yehowa gbɔ yɔ gbedoxɔ la taŋ. Esia fia be Yehowa le to ɖom, eye ekpɔ ŋudzedze ɖe gbedoxɔ la kple Salomo fe gbedodoɖa la ŋu. Fifia gbedoxɔ la zu afisi ameawo va dea ta agu le, ke menye avɔgbadɔ me o.
Salomo ɖu fia le nunya me hena ɣeyiɣi didi aɖe, eye ameawo kpɔ dzidzɔ. Gake Salomo ɖe nyɔnu geɖe tso dukɔ bubuwo me, amesiwo mesubɔa Yehowa o. Èkpɔ wo dometɔ ɖeka wòle legba subɔma? Mlɔeba la, Salomo srɔ̃wo na eya hã subɔ mawu bubuwo. Ne Salomo wɔ nusia la, ènya nusi dzɔna? Megagbɔa dzi ɖi na ameawo o. Enɔa ŋuta sẽm, eye ameawo megakpɔa dzidzɔ azɔ o.
Esia na Yehowa do dɔmedzoe ɖe Salomo ŋu, eye wògblɔ nɛ be: ‘Maxɔ fiaɖufe la le asiwò atsɔ na ame bubu. Nyemawɔ esia le wò agbenɔɣi o, ke boŋ le viwò fe fiaɖuɣi. Gake nyemaxɔ fiaɖufea teviwo katã le viwò si o.’ Na míakpɔ alesi esia dzɔe la ɖa.
Kronika I, 28:9-21; 29:1-9; Fiawo I, 5:15-32; Kronika II, 6:12-42; 7:1-5; Fiawo I, 11:9-13.


text:
ŊUTINYA 3
Ŋutsu Kple Nyɔnu Gbãtɔ
NUKAE to vovo le nɔnɔmetata sia me? Ehẽ, amesiwo le eme lae. Woawoe nye ŋutsu kple nyɔnu gbãtɔ. Amekae wɔ wo? Mawue. Ènya Mawu ŋkɔa? Eŋkɔe nye Yehowa. Eye wotsɔ ŋkɔ na ŋutsu kple nyɔnua be Adam kple Xawa.
Alesi Yehowa Mawu wɔ Adam enye si. Eka anyi aɖe tso anyigba me hetsɔe mè ŋutilã deblibo aɖe, si nye ŋutsu. Emegbe egbɔ ya ɖe ŋutsua fe ŋɔti me, eye agbe ɖo Adam me.
Dɔ aɖe nɔ Yehowa Mawu si na Adam. Egblɔ na Adam be wòatsɔ ŋkɔ na lã fomevi vovovoawo. Ðewohĩ Adam lé ŋku ɖe lãwo ŋuti hena ɣeyiɣi didi aɖe be wòate ŋu atsɔ ŋkɔ, si sɔ nyuie la na ɖesiaɖe. Esime Adam nɔ ŋkɔ tsɔm na lãawo la, ete nane kpɔkpɔ. Ènya nusi wònyea?
Kpeɖeŋutɔ le lãwo katã si. Atiglinyi, siwo nye papa kple dada woli, eye dzata, siwo nye papa kple dada woli. Gake ame aɖeke mele Adam si si anye efe kpeɖeŋutɔ o. Eyata Yehowa na Adam dɔ alɔ̃ yi eme ʋĩ, eye wòɖe agbafuti ɖeka le efe axada me. Yehowa tsɔ agbafuti sia wɔ nyɔnue na Adam, eye nyɔnua zu srɔ̃a.
Dzidzɔ ka gbegbee nye si Adam kpɔ azɔ! Azɔ bu alesi Xawa akpɔ dzidzɔe be woda ye ɖe abɔ nyui sia gbegbe me be yeanɔ agbe la ŋu kpɔ! Fifia woate ŋu adzi viwo ahanɔ anyi ɖekae le dzidzɔkpɔkpɔ me.
Yehowa di be Adam kple Xawa nanɔ agbe tegbee. Edi be woawɔ anyigba blibo la katã wòanya kpɔ abe Eden-bɔ la ene. Aleke gbegbe Adam kple Xawa akpɔ dzidzɔe nye si ne wole tame bum le alesi woawɔ esiae la ŋuti! Ðe nàdi be yeakpe asi ɖe eŋu awɔ anyigba la wòanye abɔ nyui aɖea? Gake Adam kple Xawa fe dzidzɔkpɔkpɔ la menɔ anyi etefe didi o. Na míakpɔ nusitae la ɖa.


text:
SƆHƐWO BIANA BE
Ðe Nɔnɔme Nyui Ðeɖe Fia Le Veviea?
‘Ne megbɔna la, amewo meʋua ʋɔtru nam o, ke nu ka tae nye ya maʋui na wo?’
‘Nu veviwo meli míawɔ wu be míatsi dzi ɖe “meɖe kuku,” “akpe,” kple “taflatsɛ” gbɔgblɔ ŋu oa?’
‘Mehiã be maɖe nɔnɔme nyui afia nɔvinyewo o, nye fometɔwoe.’
Ðe wò nyagbɔgblɔwo ɖi nya siawo dometɔ aɖea? Nenye nenemae la, ke yayra siwo dona tso nɔnɔme nyuiwo ɖeɖe fia me la le ŋuwò tom!
Nu si wòle be nànya tso nɔnɔme nyuiwo ɖeɖe fia ŋu
Ale si nàna wòaganyo ɖe edzi
Nya siwo hawòtiwo gblɔ
Nu si wòle be nànya tso nɔnɔme nyuiwo ɖeɖe fia ŋu
Nɔnɔme nyuiwo ɖeɖe fia ate ŋu ade dziwò le go etɔ̃ siawo me:
Ŋkɔ si le ŋuwò. Ale si nèwɔa nu ɖe amewo ŋu akpɔ ŋusẽ ɖe ŋkɔ si le ŋuwò la dzi. Ne èwɔa nu ɖe amewo ŋu nyuie la, amewo abu wò be ènye ame si tsi kple ame si le bo nu, eye anɔ eme be woawo hã woawɔ nu ɖe ŋuwò nenema! Gake ne mèbua ame o la, amewo abui be ɖokuitɔdilae nènye, eye esia awɔe be womalɔ̃ axɔ wò ɖe dɔ me alo ana mɔnukpɔkpɔ bubuwo wò o. Biblia gblɔ be, “Ŋutasẽla hea ŋukpe vaa eya ŋutɔ ɖokui dzi.”
— Lododowo 11:17; etenuŋɔŋlɔ.
Wò hadomegbenɔnɔ. Biblia gblɔ be: “Mido lɔlɔ̃, elabena enye ɖekawɔwɔ fe nublanu deblibo.” (Kolosetɔwo 3:14) Esia nye nyatefe le xɔlɔ̃dzedze gome. Amewo lɔ̃na tena ɖe ame si ɖea nɔnɔme nyuiwo fiana hewɔa nu ɖe ame ŋu nyuie la ŋu. Eye ame kae adi be yeade ha kple ame mabuame alo nublanuimakpɔla?
Ale si amewo awɔ nu ɖe ŋuwò. Ðetugbui aɖe si ŋkɔe nye Jennifer gblɔ be: “Ne èdea bubu amewo ŋu ɣesiaɣi la, kaka nàva kpɔ la, àkpɔe be amewo ava nɔ nu wɔm ɖe ŋuwò nyuie, ame siwo mebua ame aɖeke o gɔ̃ hã ate ŋu ava nɔ nu wɔm ɖe ŋuwò nyuie.” Gake ne mèbua ame o la, amewo mabu wò o. Biblia gblɔ be: “Dzidzenu si mietsɔ le nu dzidzem la kee woatsɔ adzidzee na mi.”—Mateo 7:2.
Nya vevitɔ: Míedoa ka kple ame bubuwo gbe sia gbe. Ale si nèwɔa nu ɖe amewo ŋu ate ŋu akpɔ ŋusẽ ɖe ale si wobua wòe kple ale si wowɔa nu ɖe ŋuwòe la dzi. Míagblɔ kpuie ko be ele vevie ŋutɔ be nàɖe nɔnɔme nyuiwo afia!
Ale si nàna wòaganyo ɖe edzi
De ŋugble tso nɔnɔme siwo nèɖena fiana ŋu. Bia nya siawo tɔgbi ɖokuiwò: ‘Ðe mefoa nu na ame tsitsiwo bubutɔea? Zi nenie megblɔna be “meɖe kuku,” “akpe,” alo “taflatsɛ”? Ðe nye susu nɔa nu bubuwo ŋu, ɖewohĩ menɔa text message ŋlɔm alo nɔa exlẽm, ne mele dze ɖom kple amewoa? Ðe mewɔa nu ɖe dzinyelawo kple nɔvinyewo ŋu bubutɔea? Alo ɖe mewɔa nu ɖe wo ŋu ɖekematsɔlemetɔe hesusuna be “nye fometɔwoe wonyea”?’
Biblia gblɔ be: “Mitre mia nɔewo bubu.”—Romatɔwo 12:10.
Ðo taɖodzinuwo. Ŋlɔ go etɔ̃ siwo me wòahiã be nàtrɔ asi le wò nɔnɔmewo ŋu woanyo wu le da ɖi. Le kpɔɖeŋu me Allison si xɔ fe 15 gblɔ be ehiã be yeasrɔ̃ ale si “yeanye toɖola nyui wu be yefe nu me nabi.” David si xɔ fe 19 gblɔ be ehiã be yeasrɔ̃ ale si yeafo asa na text message xɔxɔ alo exexlẽ ne ye kple yefe fomea me tɔwo alo xɔlɔ̃wo yewole dze ɖom. Egblɔ be: “Enye amemabumabu. Ðeko wòafia be mele gbɔgblɔm na wo be adzɔ dzi nam be maɖo dze kple ame bubu aɖe tsɔ wu be maɖo dze kpli wo.” Edward si xɔ fe 17 gblɔ be ehiã be yeasrɔ̃ ale si yeafo asa na nyatsotso le amewo nu. Jennifer si ŋu míefo nu tsoe va yi la hã ɖoe be yeatrɔ asi le ale si yewɔa nu ɖe ame tsitsiwo ŋu la ŋu. Egblɔ be: “Ðeko medoa gbe na ame tsitsiwo kpuie hedzona le wo gbɔ kaba yia xɔ̃nyewo gbɔ. Gake fifia mele agbagba dzem vevie be manya wo nyuie. Esia kpe ɖe ŋunye metrɔ asi le ale si mewɔa nu ɖe ame tsitsiwo ŋu la ŋu ŋutɔ!”
Biblia gblɔ be: “Miaganɔ miawo ŋutɔ miafe nyonyo ko dim o, ke miadi ame bubuwo hã fe nyonyo.”—Filipitɔwo 2:4.
Nɔ ŋku lém ɖe wò ŋgɔyiyiwo ŋu. Lé ŋku ɖe wò nufofo kple nuwɔna ŋu ɣleti ɖeka nàkpɔe ɖa be ŋgɔyiyi kae yewɔ le nu si ŋu nèbe yeatrɔ asi le me mahã. Bia ɖokuiwò le ɣletia fe nuwuwu be: ‘Aleke nɔnɔme nyui si meɖe fia kpe ɖe ŋunye menye ame si ɖɔ ʋu wu? Nɔnɔme kawo ŋue wògahiã be matrɔ asi le?’ Gaɖo taɖodzinu bubuwo le nu siwo nède dzesii la nu.
Biblia gblɔ be: “Ale si ko miedina be amewo nawɔ na mi la, miwɔ nenema ke na wo.”—Luka 6:31.


text:
JANUARY (DZOVE) 23, 2015
RUSSIA
Russia Ʋɔnudrɔ̃fe Kɔkɔtɔ De Nu Gã Aɖe Tsi Si Ava Ðe Fu Na Yehowa Ðasefo Siwo Le Russia
Le November (Adeɛmekpɔxe) 12, 2014 dzi la, Russia Ʋɔnudrɔ̃fe Kɔkɔtɔ da asi ɖe nutomeʋɔnudrɔ̃fe aɖe fe nyametsotso dzi be woabu Yehowa Ðasefowo fe Samara Nutoa Me Mawusubɔsubɔha be edea aglãdzedze fe dzi fo. Samara nutoa fe ʋɔnudrɔ̃la amesamala tsɔ nya ɖe Yehowa Ðasefowo fe mawusubɔsubɔha ŋu le fe 2014 me esi setɔwo na woyi ɖaka akpata aɖe si Ðasefoawo haya hena mawusubɔsubɔ fe kpekpe aɖe wɔwɔ eye woawo ŋutɔwo be yewoke ɖe mawusubɔsubɔgbalẽ siwo nu dziɖuɖua de se ɖo le dukɔa me godoo la dometɔ ʋɛ aɖewo ŋu. Dziɖuɖu bu agbalẽ siawo do ŋgɔ va yi be wodea aglãdzedze fe dzi fo eye wòbu wo de Agbalẽ Siwo Dziɖuɖua Buna Be Wodea Aglãdzedze Ƒe Dzi Ƒo la dome. * Ke hã Ðasefo siwo le Samara wɔ ɖe Russia ʋɔnudrɔ̃fea fe sededea dzi heɖe agbalẽ mawo ɖa le tefe si wohaya hena tadedeagu la.
Ðasefowo gblɔ le nutomeʋɔnudrɔ̃fea kple Ʋɔnudrɔ̃fe Kɔkɔtɔ la siaa be kpovitɔ siwo va ka tefea la ŋutɔwoe tsɔ agbalẽawo da ɖe afi ma ale be woadi nya na yewo. Ðasefoawo gblɔ hã be Europa Amegbetɔ Ƒe Gomenɔamesiwo Ŋuti Ʋɔnudrɔ̃fe la le nya drɔ̃m tso Russia ʋɔnudrɔ̃fe fe se aɖe si wòde va yi be woaxe mɔ ɖe yewofe agbalẽ aɖewo nu la ŋu be woakpɔe ɖa be ele se nu mahã. Eye Ðasefoawo gagblɔ hã be ne wotsɔe be nya si gblɔm Samara amesamalaa le be yewotsɔ agbalẽ siwo nu woxe mɔ ɖo yi tefea nye nyatefe hã la, tohehe ma gbegbe nu sẽ akpa na agɔdzedze sue ma. Agbalẽ siwo nu wode se ɖo dzadzra ɖo nye agɔdzedze le setɔwo dzi, eye to si wòle be woahe na Yehowa Ðasefowo le go sia mee nye be woado fe na wo loo alo aɖo asi wofe dɔa dzi hena ɣeyiɣi aɖe ko, ke menye be wòaxe mɔ ɖe wofe dɔa nu keŋkeŋ o. Ke hã Ʋɔnudrɔ̃fe Kɔkɔtɔa fo nya siawo katã fu gbe.
Mɔxexe Ðe Dɔwɔha Si Le Se Nu La Nu
—Esusɔ Vie Woatsɔ Nya Ðe Wo Nu Be Wonye Nu Vlo Wɔlawo?
Mɔxexe ɖe Yehowa Ðasefowo fe dɔ nu le Samara sɔ kple nya si wodrɔ̃ le Taganrog, afi si Rostov Nutomeʋɔnudrɔ̃fe bia be woaxe mɔ ɖe Ðasefowo fe dɔ nu le le fe 2009 me hebu wo be wodea aglãdzedze fe dzi fo. Le nyametsotso ma megbe la, Taganrog dziɖuɖumegãwo gblɔ be nyametsotso ma fia zi ɖeka be woxe mɔ ɖe Yehowa Ðasefowo fe dɔa nu le nutoa me. Wotso Ðasefo wuiade nu le Taganrog be wonye nu vlo wɔlawo le fe 2013 me le esi wole gome kpɔm le wofe subɔsubɔwɔnawo me dzaa ko ta, evɔ Yehowa Ðasefo siwo le xexea me fe tefe bubuwo kple Samara siaa kpɔa gome le subɔsubɔwɔna mawo ke me. Wodo fe gbogbo aɖe na Ðasefo adre, eye wobia be woalé wo dometɔ ene siwo nye hamemetsitsiwo ade ga hena ɣeyiɣi didi aɖe. Gake ʋɔnudrɔ̃laa te fli ɖe fe si wodo na wo la me elabena nyagɔmekukua kple nyadɔdrɔ̃a siaa gbɔ ɣeyiɣi si sea bia la nu, eye wòɖo asi fɔ si wobu wo la dzi gbɔ. Ðasefoawo bia be woagbugbɔ nyaa adrɔ̃ na yewo, eye le December (Dzome) 12, 2014 dzi la, Rostov Nutomeʋɔnudrɔ̃fea ɖe gbe be ʋɔnudrɔ̃la yeye nagbugbɔ nyaa adrɔ̃.
Yehowa Ðasefo 1,500 siwo le Samara nutoa me le afɔku me fifia, elabe woate ŋu atsɔ nya ɖe wo ŋu be wonye nu vlo wɔlawo le gomekpɔkpɔ le wofe mawusubɔsubɔwɔnawo me dzaa ko ta. Afi kae wòava wu enu ɖo? Russian dziɖuɖumegãwo gale nya gɔme kum tso Ðasefoawo fe mawusubɔsubɔha fe dɔwɔha siwo le dukɔa fe nuto vovovowo me hã ŋu. Ame aɖeke mekpɔ nya ŋusẽ si ŋutasẽnuwɔna siawo akpɔ ɖe Ðasefo 180,000 siwo le Russia-dukɔa me dzi haɖe o. Ke hã Russia Ʋɔnudrɔ̃fe Kɔkɔtɔ de nu gã aɖe tsi si ate ŋu agblẽ nu le Yehowa Ðasefowo kple subɔsubɔha sue bubuwo fe mawusubɔsubɔ fe ablɔɖe ŋu.
^ mm. 2 Va se ɖe egbea la, wobu Yehowa Ðasefowo fe mawusubɔsubɔgbalẽ 73 de Agbalẽ Siwo Dziɖuɖua Buna Be Wodea Aglãdzedze Ƒe Dzi Ƒo dome. Agbalẽ siwo wokpɔ le tefe si Ðasefoawo haya le Samara la dometɔ ɖekae nye Subɔ Mawu Vavã Ðeka Kolia La. Wotae le gbegbɔgblɔ 158 me eye woma ɖekaɖeka 23,970,207 na amewo le xexea me godoo. Bubu hãe nye Sidzedze si Kplɔa Ame Yia Agbe Mavɔ Me, ele gbegbɔgblɔ 166 me eye woma ɖekaɖeka 100,944,355 na amewo le xexea me godoo. Yehowa Ðasefowo meda asi ɖe Russia ʋɔnudrɔ̃fea fe nyametsotso be agbalẽ siawo dea aglãdzedze fe dzi fo la dzi o, eye wotsɔ nya la yi Europa Amegbetɔ Ƒe Gomenɔamesiwo Ŋuti Ʋɔnudrɔ̃fe be woadrɔ̃e na yewo.


text: 3 Le Kaisaro Tiberio fe fiaɖuɖu fe fe wuiatɔ̃lia me, esime Pontio Pilato nye nutodziɖula le Yudea, eye Herodes*+ nye Galilea nutoa dzi ɖula, nɔvia Filipo nye Iturea kple Trakoniti nutoawo dzi ɖula, eye Lisania nye Abilene nutoa dzi ɖula,2 le Kayafa+ kple nunɔlagã Ana ŋɔli la, Mawu fe gbe va na Yohanes,+ Zakariya vi, le gbedadafo.+3 Ale Yohanes tsa to Yordan nutoa katã me le gbefã ɖem nyɔnyrɔxɔxɔ, si nye dzimetɔtrɔ hena nu vɔ̃wo tsɔtsɔ ke fe dzesi,+4 abe ale si woŋlɔe ɖe nyagblɔɖila Yesaya fe agbalẽa me ene be: “Ame aɖe le ɣli dom le gbedzi be: ‘Midzra Yehowa* fe mɔ dzi ɖo! Mina efe mɔwo nadzɔ.+5 Woaxe baliwo katã, eye woana to sia to kple togbɛ sia togbɛ nazu sɔsɔefe; mɔ gɔglɔ̃wo nadzɔ, eye tefe glidzaglidzawo nazu mɔ zɔzrɔ̃ewo;6 eye ŋutilãwo* katã akpɔ Mawu fe xɔxɔ la.’”*+7 Azɔ ebia ameha siwo va egbɔ be wòanyrɔ yewo la be: “Mi dzakpatawo fe dzidzimeviwo, ame kae xlɔ̃ nu mi be miasi le dziku si gbɔna la nu?+8 Eya ta mitse ku siwo dze dzimetɔtrɔ. Miganɔ gbɔgblɔm le mia ɖokuiwo me be, ‘Abraham ye nye mía fofo’ o. Elabena mele egblɔm na mi be, Mawu ate ŋu ana viwo nado tso kpe siawo me na Abraham.9 Le nyatefe me la, wotsɔ fía ɖo atiawo fe ke dzi xoxo. Eya ta ati sia ati si metsea ku nyui o la, woalãe ade dzo me.”+10 Eye amehawo bianɛ be: “Ekema, nu kae míawɔ?”11 Eɖoa eŋu na wo be: “Ame si si awu eve le la nena ɖeka ame si si ɖeke mele o, eye ame si si nuɖuɖu le hã newɔ nenema ke.”+12 Adzɔxɔlawo gɔ̃ hã va be wòanyrɔ yewo,+ eye wobiae be: “Nufiala, nu kae míawɔ?”13 Egblɔ na wo be: “Migaxɔ adzɔ wòawu esi woɖo ɖi la o.”+14 Asrafowo hã bianɛ be: “Nu kae míawɔ?” Eye wògblɔna na wo be: “Migawɔ ŋlɔmi le ame aɖeke ŋu o,* eye migatso ame aɖeke nu alakpatɔe o,+ ke boŋ nu* siwo wonana mi la nadze mia ŋu.”15 Ke ameawo katã le mɔkpɔkpɔ me, eye wole bubum le wofe dzi me tso Yohanes ŋu be, “Alo eyae nye Kristo la?”+16 Ke Yohanes gblɔ na wo katã be: “Nye la, metsɔ tsi le mia nyrɔm, ke ame si tri akɔ wum la gbɔna, ame si fe afɔkpaka nyemedze atu o.+ Eya atsɔ gbɔgbɔ kɔkɔe kple dzo anyrɔ mi.+17 Efe lugbɔnu le esi, be wòakplɔ efe nukufofe keŋkeŋ, eye wòafo lu la nu fu ɖe efe nudzraɖofe, ke tsroa ya la, atɔ dzoe kple dzo si womatsi o.”18 Egaxlɔ̃ nu ameawo le nu bubu geɖewo ŋuti, eye wòle nya nyui la gblɔm na wo.19 Ke esi Yohanes ka mo na nutodziɖula Herodes le nɔvia srɔ̃ Herodia kple nu vɔ̃ɖi siwo katã Herodes wɔ ŋuti la,20 nu vɔ̃ɖi bubu si wògawɔ kpe ɖe esiawo ŋu lae nye be elé Yohanes de gaxɔ me.+21 Ke esi wonyrɔ ameawo katã vɔ la, wonyrɔ Yesu hã.+ Esi wòle gbe dom ɖa la, dzifo nu ʋu,+22 eye gbɔgbɔ kɔkɔe la ɖi ɖe edzi abe ahɔnɛ fe nɔnɔme ene, eye gbe aɖe ɖi tso dzifo be: “Wòe nye Vinye si gbɔ nyemelɔ̃a nu le o; wò nu dzea ŋunye.”+23 Esi Yesu+ dze efe dɔa gɔme la, exɔ abe fe blaetɔ̃ ene,+ eye le amewo fe susu nu la, enyeYosef+ vi,Eli vi,24 Matat viLewi vi,Melki vi,Yanai vi,Yosef vi,25 Matatia vi,Amos vi,Nahum vi,Esli vi,Nagai vi,26 Maat vi,Matatia vi,Semeyin vi,Yosek vi,Yoda vi,27 Yoanan vi,Resa vi,Zerubabel+ vi,Sealtiel+ vi,Neri vi,28 Melki vi,Adi vi,Kosam vi,Elmadam vi,Er vi,29 Yesu vi,Eliezer vi,Yorim vi,Matat vi,Lewi vi,30 Simeon vi,Yuda vi,Yosef vi,Yonam vi,Eliyakim vi,31 Melea vi,Mena vi,Matata vi,Natan+ vi,David+ vi,32 Isai+ vi,Obed+ vi,Boaz+ vi,Salmon+ vi,Nahason+ vi,33 Aminadab vi,Arni vi,Hezron vi,Perez+ vi,Yuda+ vi,34 Yakob+ vi,Isak+ vi,Abraham+ vi,Tera+ vi,Nahor+ vi,35 Serug+ vi,Reu+ vi,Peleg+ vi,Eber+ vi,Sela+ vi,36 Kainan vi,Arpaksad+ vi,Sem+ vi,Noa+ vi,Lamek+ vi,37 Metusala+ vi,Enok vi,Yared+ vi,Mahalaleel+ vi,Kainan+ vi,38 Enos+ vi,Set+ vi,Adam+ vi,Mawu fe vi.


text:
ŊUTINYA 28
Ale Si Woɖe Mose Vidzĩ Lae
KPƆ vidzĩe, si le avi fam, eye wòlé afenɔvi la fe asibide la ɖa. Mose enye sia. Ènya amesi afenɔvi dzetugbee la nyea? Egipte-fiavinyɔnue, Farao ŋutɔŋutɔ fe vinyɔnue.
Mose dada ɣla efe vidzĩe la vaseɖe esime wòtsi xɔ ɣleti etɔ̃, elabena medi be Egiptetɔwo nawui o. Ke enya be ame aɖe akpɔ Mose, eyata nusi wòwɔ hetsɔ ɖe efe agbe nye esi.
Etsɔ kusi aɖe hetree nyuie be tsi nagage ɖe eme o. Azɔ etsɔ Mose mlɔ eme, eye wòtsɔ kusia da ɖe aɖa kɔkɔ, siwo le Nil-tɔsisia to la me. Wogblɔ na Mose nɔvinyɔnu Miryam be wòatsi tre ɖe adzɔge akpɔ nusi ava dzɔ.
Kasia Farao vinyɔnue nye si va tsi le ge le Nil-tɔsisia me. Enumake wòkpɔ kusia le gbe tsralawo me. Eyɔ efe dɔlanyɔnuwo dometɔ ɖeka hegblɔ be: ‘Yi ɖakɔ kusi ma vɛ nam.’ Esi fiavinyɔnu la ʋu kusia la, vidzĩe dzeɖekɛ aɖee nye si wòkpɔ! Mose, vidzĩe la le avi fam, eye efe nu wɔ nublanui na fiavinyɔnu la. Medi be yeana woawui o.
Tete Miryam va do. Àte ŋu akpɔe le nɔnɔmetata la me. Miryam bia Farao vinyɔnua bena: ‘Nyemayi aɖayɔ Hebri-nyɔnu aɖe vɛ be wòana no ɖevi la na wò oa?’
Fiavinyɔnu la gblɔ be: ‘Ẽ, heyi.’
Eye Miryam fu du kaba ɖagblɔe na dadaa. Esi Mose dada va ɖo fiavinyɔnua gbɔ la, fiavinyɔnu la gblɔ nɛ bena: ‘Xɔ ɖevi sia, eye nàna noe nam, eye maxe fe na wò.’
Eyata Mose dadae kpɔ eya ŋutɔ via dzi. Emegbe esi Mose tsi nyuie la, ekplɔe yi na Farao vinyɔnu la, eye wòxɔe wɔ eya ŋutɔ viae. Alea wòva dzɔe be Mose tsi le Farao fe afeme.


text: 43 Azɔ ale Yehowa,Oo Yakob, Wɔwòla, Oo Israel, Mèwòla, gblɔe nye esi:+“Mègavɔ̃ o, elabena megbugbɔ wò fle.+Metsɔ wò ŋkɔ yɔ wò.Tɔnye nènye.2 Ne èto tsi me la, manɔ kpli wò,+Eye ne èto tɔsisiwo me la, womalé wò o.+Ne èzɔ dzo me la, mamè wò loo,Alo dzofaɖe nafiã wò o.3 Elabena nyee nye Yehowa wò Mawu,Israel Ƒe Kɔkɔetɔ, wò Xɔnametɔ la.Metsɔ Egipte na tafee ɖe tawò,Eye metsɔ Etiopia kple Seba ɖɔli wò.4 Elabena èxɔ asi le ŋkunyeme,+Mede bubu ŋuwò, eye melɔ̃ wò.+Eya ta matsɔ amegbetɔwo ana ɖe tewòfeKple dukɔwo ana ɖe wò agbe* ta.5 Mègavɔ̃ o, elabena meli kpli wò.+Makplɔ wò dzidzimeviwo tso ɣedzefe vɛ,Eye mafo mia nu fu tso ɣetoɖofe.+6 Magblɔ na dziehe be: ‘Ðe asi le wo ŋu!’+Eye magblɔ na anyiehe be: ‘Mègasika wo ɖi o.Kplɔ vinyeŋutsuwo tso didife vɛ kple vinyenyɔnuwo tso anyigba fe mlɔenu vɛ,+7 Ame siwo katã ŋu woyɔ nye ŋkɔ ɖo,+Ame siwo mewɔ hena nye ŋutɔ nye bubu,Ame siwo memè, eye mewɔ.’+8 Kplɔ dukɔ si ŋku li na gake mekpɔa nu o,Kple ame siwo to li na gake womesea nu o la do goe.+9 Dukɔwo katã nefo fu,Eye amewo nefo takpli.+Wo dometɔ kae ate ŋu agblɔ esia?Alo ɖe woate ŋu ana míase nu gbãtɔ siwo adzɔa?*+Wonekplɔ wofe ɖasefowo vɛ, ne woaɖee fia be wofe nya dzɔ,Alo woasee ahagblɔ be: ‘Nyatefee!’”+10 Yehowa be: “Miawoe nye nye ɖasefowo+Ɛ̃, nye subɔla si metia,+Ne mianyae, eye miaxɔ dzinye ase,*Eye mianyae be Ame ma ko menye.+Womewɔ Mawu aɖeke do ŋgɔ nam o,Eye ɖeke hã medo megbe nam o.+11 Nyee nye Yehowa,+ eye xɔnametɔ aɖeke meli kpe ɖe ŋunye o.”+12 “Megblɔ nya ɖi, mexɔ na ame, eye mena wosee,Esime mawu tutɔ aɖeke menɔ mia dome o.”+Yehowa be: “Miawoe nye nye ɖasefowo, eye nyee nye Mawu.+13 Ame ma ko menye ɣeawokatãɣi;+Ame aɖeke mate ŋu axɔ naneke le asinye o.+Ne mewɔ nu la, ame kae ate ŋu atrɔe?”+14 Ale Yehowa, mia Gbugbɔflela,+ Israel fe Kɔkɔetɔ+ la, gblɔe nye esi:“Le mia ta madɔ ame ɖo ɖe Babilon woaɖiɖi gaxɔwo fe gametiwo ɖe anyi,+Eye Kaldeatɔ siwo le wofe tɔdziʋuwo me la ado konyifaɣli.+15 Nyee nye Yehowa, miafe Kɔkɔetɔ+ la, Israel Wɔla,+ miafe Fia.”+16 Ale Yehowa,Ame si ɖe mɔ to atsiafu me,Eye wòɖe tofe ɖe tɔ dzeagbowo gɔ̃ hã me,+17 Ame si kplɔa aʋatasiaɖam kple sɔ,+Aʋakɔ kple kalẽtɔwo donɛ la gblɔe nye esi:“Woaɖo baba ɖe anyi, eye womafɔ o.+Woatsi kplo abe ale si akaɖimeɖovu tsinae ene.”18 “Migaɖo ŋku gbe aɖe gbe nuwo dzi o,Eye miganɔ tsãnuwo ŋu bum o.19 Kpɔ ɖa! Mele nu yeye aɖe wɔm.+Ele mo dom ɖa fifia gɔ̃ hã xoxo,Miekpɔe dze sii oa?Maɖe mɔ to gbedzi,+Eye mana tɔsisiwo nato gbedadafo.+20 Gbemelãwo ade bubu ŋunye,Agbotoewo kple golowo* hã,Elabena mena tsi le gbegbe,Tɔsisiwo le gbedadafo,+Be nye dukɔ, nye ame tiatia+ la nano,21 Dukɔ si mewɔ na ɖokuinye,Ne wòaɖe gbefã nye kafukafu.+22 Ke Oo Yakob, mèyɔm o,+Elabena nye nya ti wò, Oo Israel.+23 Mètsɔ wò alẽwo sa numevɔ nam o,Eye mètsɔ wò vɔsawo kafum o.Nyemezi dziwò be nàtsɔ nunana vɛ nam o,Alo tsɔ dzudzɔ ʋeʋĩ dodo ɖe fu na wò o.+24 Mètsɔ wò ga fle gbekee ʋeʋĩ aɖeke vɛ nam o,Eye mètsɔ wò vɔsawo fe amiwo ɖi foe nam o.+Ke boŋ ètsɔ wò nu vɔ̃wo do agba nam,Eye nètsɔ wò vodadawo ɖe fu nam.+25 Nyee nye Ame si le wò dzidadawo*+ tutum ɖa le nye ŋutɔ ɖokuinye ta,+Eye nyemaɖo ŋku wò nu vɔ̃wo dzi o.+26 Ðo ŋku edzi nam; na míahe nya kple mía nɔewo;Ðe ɖokuiwò nu, ne nàɖee fia be ye tɔ dzɔ.27 Tɔgbuiwò gbãtɔ wɔ nu vɔ̃,Eye wò nyanuɖelawo* da vo ɖe ŋunye.+28 Eya ta magblẽ kɔ ɖo na kɔkɔefe la fe amegãwo,Matsɔ Yakob ade asi woatsrɔ̃,Eye matsɔ Israel ade asi na dzudzu.+


text:
Lɔlɔ̃nu Faa Dɔwɔlawo Le Xɔtudɔwo Wɔm Le Tuxedo
Esusɔ miniti 15 ŋdi ga 7 nafo le Tuxedo le New York. Yame le blɔ, eye tsikpewo le ta si le dzifoxɔ tuɖedziene si le afi ma xa la dzi, eye ɖekakpuiwo kple ɖetugbuiwo le gegem ɖe xɔa me. Wodo dɔwɔwuwo kple dɔwɔfɔkpawo eye wozɔ mɔ ŋdi sia tso amedzrodzefewo kple afe siwo le nutoa me kpakple dua fe tefe bubuwo le Patterson, Wallkill, kple Brooklyn gɔ̃ hã, si anɔ abe kilometa 80 fe didime ene va.
Gake hafi egbea naɖo la, ame siawo dometɔ akpa gãtɔ tso Amerika fe tefe vovovowo kple du bubuwo gɔ̃ hã me va. Wotsɔ wo ɖokuiwo na faa va be yewoawɔ dɔ le afi sia, ɖewo hena kwasiɖa ɖeka, ɖewo hã kwasiɖa ade eye bubuwo hã ɣeyiɣi si didi wu ema. Woawo ŋutɔ wotsɔ wofe kotokumega ɖo ʋu va evɔ womaxe fe na wo ɖe dɔ siwo woawɔ la ta o. Gake dzi dzɔ wo be yewova afi sia.
Lɔlɔ̃nu faa dɔwɔla siwo ade 120 ye le afi sia egbea, eye wofe agbɔsɔsɔme adzi ɖe edzi le ɣleti siwo gbɔna la me. Woge ɖe nuɖuxɔa me va nɔ anyi ɖe kplɔ̃wo ŋu; ame ewo ye nɔa kplɔ̃ ɖeka ŋu. Wo dometɔ geɖe wɔ kɔfi le nonom esime halã mème le ʋeʋẽm lilili tso dzodofea. Le ŋdi ga 7 pɛpɛpɛ la, wokpɔ Biblia me dzodzroa le television siwo woda ɖe xɔa me fe tefetefewo la dzi. Le miniti wuiatɔ̃ megbe la, kplɔ̃ŋusubɔlawo tsɔ ŋdinuɖuɖu vɛ. Wotsɔ halã mème, dzogbɔ, koklozi kple abolo vɛ. Nuɖuɖua sɔ gbɔ.
Esi wodo gbe ɖa le nuɖuɖua fe nuwuwu vɔ la, dɔ kpã azɔ. Ame siwo nye xɔtulawo nɔ dze ɖom dzidzɔtɔe, kuku le ta na wo, woɖɔ gaŋkuiwo kple awu siwo ana woakpɔ wo nyuie le viviti me gɔ̃ hã, eye wobla alidziblanu si ŋuti woti dɔwɔnu gbogbo aɖewo ɖo.
Dɔ si dze ŋgɔ woe nye be woatrɔ tefe sia si nye Tuxedo Agbalẽwɔfe tsã la wòazu nudzraɖofe hena Yehowa Ðasefowo fe dɔwɔfegã la tutu le Warwick, si medidi tso afi sia gbɔ o. Wole xɔ dɔmewo kple dɔwɔxɔwo, dɔwɔfewo kple nudzraɖofewo tum ɖe xɔ siwo le afi ma xoxo la me. Le Braɖa, March 12, 2013 dzi la, dziɖuɖudɔwɔfe si kpɔa xɔtunyawo gbɔ da asi ɖe Tuxedo xɔtudɔa dzi.
Aleke woxɔa ɣeyiɣi kpui aɖe fe lɔlɔ̃nu faa dɔwɔla siawo ne wova ɖo dɔwɔfe sia? William si tso New Jersey gblɔ be: “Ne èva ɖo la, nɔvi siwo le vavalawo xɔfea agblɔ nu vevi siwo hiã la na wò
Aleke dɔwɔwɔ le afi sia nɔna? Afenɔ si ŋkɔe nye Yajaira kple srɔ̃a tso Puerto Rico va le kpekpem ɖe ame siwo dea ʋɔtruwo kple ame siwo wɔa dɔ tso gliawo ŋu la ŋu. Egblɔ be: “Míefɔna ŋdi ga 4 kple afã. Míedzraa míafe xɔ me ɖo, noa kɔfi eye míeyina ɖaɖoa bɔs si akɔ mí la. Nu tia kɔ na mí le ŋkekea fe nuwuwu, gake nukoko dzi ko míenɔna. Ame sia ame nɔa dzidzɔ kpɔm.”
Ave domee Warwick fe anyigba la le. Afetɔ Zach kple srɔ̃a Beth siwo tso Minnesota le dɔ wɔm kple ame siwo le Warwick fe anyigbaa dzi dzram ɖo. Esi wobia Beth be nu ka tae wòva afi sia ɖo hã la, egblɔ be: “Míeka ɖe edzi be taɖodzinu nyui aɖeke megale agbe me si nyo wu Yehowa subɔsubɔ o. Míedi be míazã míafe aɖaŋuwo le efe subɔsubɔdɔa me.”


text:
Jerry Rawlings
Jerry John Rawlings si wodzi Masa 22, 1947 me, enye Ghana dukplɔla zi eve sɔŋ. Woyɔe be Jeremiah Rawlings John le efe ɖevi me. Efe dziɖuƔi gbãtɔ nɔ fe 1979 me eye evelia dze egɔme tso Dzome 31, 1981 vaseɖe Dzove 7, 2001.
Emenyawo
Efe fometɔwo[trɔ asi le eŋu | trɔ asi le etsofe ŋu]
Rawlings tɔ ŋkɔ enye James Ramsay John, amesi tso Scotland le United Kingdom. Eya kple srɔ̃a Maria tso Scotland va wɔ dɔ le United Africa Company (UAC) le Gɛ̃. Nɔa enye Afenɔ Victoria Agbotui tso Dzelukofe, si te ɖe Keta ŋuti le Vɔlta nutome. Rawlings ɖe Nana Konadu Agyeman si nye Asanteawo. Wodzi vi ene, nyɔnuvi etɔ̃ kple ŋutsuvi ɖeka.
Efe suku dede kple dɔ sɔsrɔ̃[trɔ asi le eŋu | trɔ asi le etsofe ŋu]
Rawlings tɔ mekpɔ edzi le efe ɖevi me o eyata ezu nɔa fe agbe to efe suku dede katã me. Ede Achimota School, si nye Ghana fe suku deŋgɔwo dometɔ ɖeka. Esi wodo le Achimota School la, eyi dɔsrɔ̃fe le Ghana yamesrafowo gbɔ. Wofiae yameʋukuku. Rawlings va nya yameʋuawo kuku alegbegbe be wonae Speed Bird dzesigbalẽ le nusɔsrɔ̃a fe nuwuwu.
Asrafo dɔ wɔwɔ[trɔ asi le eŋu | trɔ asi le etsofe ŋu]
Le Tedoxe 1968 me la, wo ɖo Rawlings ɖe Takoraɖi le Ɣetoɖofe nutome. Ewu efe nusɔsrɔ̃ nu le Dzove 1969 me. Wo de bubu eŋu kpakple dzesi si woyɔna be "Speed Bird Trophy" le alesi wò bi ɖe ayameʋu kuku me ta. Edze dɔ gɔme abe Pilot Officer ene. Le Afɔfiɛ 1978 me la, woɖoe "Flight Lieutenant" le ayamesrafowo me. Le Damɛ 1979 me la, Rawlings kple xɔ̃a asrafoaɖewo dze aglã ɖe dukɔkplɔlawo ŋuti. Wofe nya enye be yewo fe asrafomegãwo va le gaɖum akpa. Wolé wo katã eye wodze ʋɔnudɔdrɔ̃ gɔme le Gɛ̃ le Damɛ 28, 1979. Esi ʋɔnudɔdrɔ̃a nɔ edzi yim la, asrafowo kple ame bubuwo va dze lɔ̃lɔ̃m na Rawlings.
Dukplɔla[trɔ asi le eŋu | trɔ asi le etsofe ŋu]
Le Masa 4, 1979 fɔŋli me la, asrafoaɖewo vayi ɖe Rawlings kple xɔ̃awo tso game. Hoʋiʋli do le Gɛ̃ gbɔme ŋkekea katã gake le ɣetrɔ me la, Kodzo Boakye-Gyan ɖe gbefã le nufomɔawo dzi le dukɔame godo bena Supreme Military Council dziɖuɖua ge. Asrafoawo ɖo Rawlings wofe zimenɔla, eye wotsɔ ŋkɔ na dziɖuɖua be Armed Forces Revolutionary Council (AFRC).
Le Masa 16, 1979 dzi la, wowu Ignatius Kutu Acheampong si nye Ghana dukplɔla tso 1972 va ɖo 1978, kple E. K. Utuka si nye Ghana lifoŋudzɔsrafowo fe amegã. Wotso afia nawo be woɖu dukɔa fe ga zã eye womenye nutefewɔlawo o. Le Masa 26, 1979 dzi la, woga wu asrafomegãwo woame ade kpe ɖe eve siawo ŋu. Eva dze le National Reconciliation Commission fe nyawometoto me be ʋɔnudɔdrɔ siawo me de tutuwo eye wome drɔ ʋɔnu na wodometɔ aɖewo kroa o.
Wole asrafomegãwo geɖe kpe ɖe enyi siawo ŋu eye wode wodemtɔ geɖe ga me. Rawlings kple efe amewo tso ɖe asitsalawo hã ŋu.
Hafi Rawlings ava zia dzi la, woɖo be woawɔ akametatia na dziɖuɖu yeye si me asrafowo ma nɔ o. Esia yi dzi abe alesi woɖo ene eye Ghana dukɔa tia Hilla Limann be wòa nye dukplɔla yeyea. Rawlings ɖe asi le dziɖuɖua ŋu na Limann le Anyɔnyɔ 24, 1979 me.
Dziɖuɖu evelia[trɔ asi le eŋu | trɔ asi le etsofe ŋu]
Le Dzome 31, 1981 dzi la, Rawlings tso ɖe Limann fe dziɖuɖua ŋu. Hoʋiʋli ga nɔ anyi gake enu me sẽ abe 1979 tɔ o. Ghana fe kplɔla tatiawo katã ge eye woɖo Provisional National Defence Council (PNDC) abe dziɖuɖu yeyea. Rawlings ga nye zimenɔla na PNDC hã.
Dziɖula tatia[trɔ asi le eŋu | trɔ asi le etsofe ŋu]
Esime Rawlings fe dziɖuɖu nɔ dididi la, amewo dze babia be ehiã be Ghana aga ɖo dziɖuɖu tatia alebe dua kɔkpɔkplɔ na nɔ ɖoɖo kple sewo si dukɔa katã aɖo nu. Le fea ɖewo megbe la, Rawlings va lɔ̃ be dziɖuɖua natrɔ. Eɖe asi le asrafo dɔ ŋu eye wo ɖo be yea nɔ akametatiaa me. Woɖo National Democratic Congress (NDC), eye Rawlings nye wofe ŋgɔnɔla. Ghanatɔwo tia Rawlings abe dukplɔla yeyea gake le seawo nu la, elebe woa gbugbɔ dukplɔla atia fe ene sia ene megbe. Rawlings fe dziɖuɖu dze egɔme le Dzove 7, 1993 dzi eye ewunu Dzove 7, 1997. Wo ga tia Rawlings le Dzome 2000 eyata eyi dzi tso 1997 vaseɖe Dzove 7, 2001. Eseawo me ɖe mɔ be woatia dukplɔla ɖeke wu zi eve o alebe le fe enyi megbe la, Rawlings do le zia dzi.


text:
MEGBENYAWO
1914—Ƒe Ðedzesi Aɖee Wònye le Biblia fe Nyagblɔɖi Me
BIBLIA nusrɔ̃viwo ɖe gbefã ɣeyiɣi didi aɖe do ŋgɔ na fe 1914 be nu ɖedzesi aɖewo adzɔ le fe ma me. Nudzɔdzɔ kawoe, eye kpeɖodzi kawoe li be fe 1914 nye fe vevi aɖe?
Abe alesi wòdze le Luka 21:24 ene la, Yesu gblɔ be: “Trɔ̃subɔlawo latu afɔ Yerusalem dzi, halase esime woawu trɔ̃subɔlawo fe ɣeyiɣi [dukɔwo fe ɣeyiɣi ɖoɖi, NW] la nu.” Yerusalem ye nye Yuda-dukɔa fe fiadu—afimae Fia Dawid fe fiafomea me tɔ siwo nɔ zia dzi la fe fiaɖufe nɔ. (Psalmo 48:2, 3) Gake fia siawo to vovo tso dukɔwo fe fiawo gbɔ. Esi wonye Mawu ŋutɔ tefenɔlawo ta la, wonɔ “Yehowa fe fiazikpui” dzi. (Kronika I, 29:23) Eyata Yerusalem nye kpɔɖeŋu na Yehowa fe dziɖulanyenye.
Gake aleke wòva dzɔe be ‘trɔ̃subɔlawo tu afɔ’ Mawu fe dziɖuɖu dzi, eye ɣekaɣie nusia dzɔ? Ƒe 607 D.M.Ŋ. mee esia dzɔ esime Babilontɔwo va tsrɔ̃ Yerusalem. Ame aɖeke meganɔ “Yehowa fe fiazikpui” la dzi o, eye fia siwo tso Dawid fe fomea me nu tso. (Fiawo II, 25:1-26) Ðe ‘woatu afɔ edzi’ tegbeea? Ao, elabena Xezekiel fe nyagblɔɖia gblɔ ku ɖe Yerusalem-fia mamlɛtɔ si nye Zedekiya ŋu be: “Woaɖe tablanu ɖa, eye woaɖe fiakuku ɖi. . . . Esia maganɔ anyi o, vaseɖe esime amesi tɔ wònye la nava, eye matsɔe nɛ.” (Xezekiel 21:31, 32) “Amesi tɔ wònye,” si dze axɔ Dawid fe fiakukuae nye Kristo Yesu. (Luka 1:32, 33) Eyata ‘afɔtutu edzi’ la awu enu ne Yesu zu Fia.
Ɣekaɣie nu vevi ma adzɔ? Yesu ɖee fia be Trɔ̃subɔlawo aɖu dzi hena ɣeyiɣi ɖoɖi aɖe. Nuŋlɔɖi si le Daniel ta 4 kpe ɖe mía ŋu be míanya ɣeyiɣi ma fe didime. Eku ɖe nyagblɔɖi me drɔ̃e aɖe si Babilon-fia Nebukadnezar ku la ŋu. Ekpɔ ati kɔkɔ aɖe si wolã. Efe takpoa magate ŋu adze o elabena wotsɔ gayibɔ kple akɔbli blae. Mawudɔla aɖe gblɔ be: ‘Vaseɖe esime azã adre nu nava yi nɛ.’—Daniel 4:7-13.
Le Biblia me la, wozãna ati tsɔ wɔa dziɖuɖu fe kpɔɖeŋu zi geɖe. (Xezekiel 17:22-24; 31:2-5) Eyata kpɔɖeŋutia lalã fia alesi wova tɔ te Mawu fe dziɖuɖu, si fia siwo nɔ Yerusalem nye kpɔɖeŋu na. Gake ŋutega la ɖee fia be ɣeyiɣi vi aɖe koe ‘afɔtutu Yerusalem’ dzi axɔ—vaseɖe “azã adre.” Ɣeyiɣi didi kae nye ema?
Nyaɖeɖefia 12:6, 14 ɖee fia be azã alo ɣeyiɣi etɔ̃ kple afã fe didimee nye “ŋkeke akpe ɖeka alafa eve kple blaade.” Eyata “azã adre,” alo ɣeyiɣi adre fe didime anye ema fe tefe eve, alo ŋkeke 2,520. Gake Trɔ̃subɔlawo medzudzɔ ‘afɔtutu’ Mawu fe dziɖuɖu dzi le Yerusalem tsɔtsrɔ̃ fe ŋkeke 2,520 pɛ ko megbe o. Eyata edze fã be ɣeyiɣi si didi wu ema ŋue nyagblɔɖi sia ku ɖo. Ne míetsɔ nya siwo le Mose IV, 14:34 kple Xezekiel 4:6 si gblɔ be “ŋkeke ɖeka nanye fe ɖeka” wɔ dɔe la, ekema “azã adre” la fe didime anye fe 2,520.
Ƒe 2,520 la dze egɔme le fe 607 D.M.Ŋ. fe October me, esime Babilontɔwo ɖu Yerusalem dzi eye woxɔ fianyenyea le fia siwo ɖu dzi le Dawid fe fomea me la si. Ɣeyiɣia wu enu le fe 1914 fe October me. Ɣemaɣi la, “trɔ̃subɔlawo fe ɣeyiɣi” la wu enu, eye woɖo Yesu Kristo wònye Mawu fe Fia si le dzi ɖum le dzifo. *—Psalmo 2:1-6; Daniel 7:13, 14.
Abe alesi tututu Yesu gblɔe ɖi ene la, nu dovoɖiname siwo dzɔ le xexeame godoo lae de dzesi efe “vava” alo anyinɔnɔ abe Fia ene le dzifo—esiawoe nye aʋawɔwɔ, dɔwuame, anyigbaʋuʋuwo, dɔvɔ̃wo. (Mateo 24:3-8; Luka 21:11) Nudzɔdzɔ siawo na kpeɖodzi sẽŋu aɖe mí be fe 1914 mee wodzi Mawu fe Fiaɖufe si le dzifo la vavã eye be nuɖoanyi vɔ̃ɖi sia fe “ŋkeke mamlɛawo” dze egɔme ɣemaɣi.—Timoteo II, 3:1-5.
^ mm. 4 Tso fe 607 D.M.Ŋ. fe October vaseɖe fe 1 D.M.Ŋ. fe October fe didimee nye fe 606. Esi wònye ne wodzo le fe 1 D.M.Ŋ. ko woɖona fe 1 M.Ŋ. me ta la, tso fe 1 D.M.Ŋ. fe October vaseɖe fe 1914 M.Ŋ. fe October fe didimee nye fe 1,914. Ne míetsɔ fe 606 kpe fe 1,914 la, ye katã le fe 2,520. Ne èdi numeɖeɖe le Yerusalem fe tsɔtsrɔ̃ le fe 607 D.M.Ŋ. me ŋu la, ke kpɔ nyati si nye “Ɣeyiɣikɔntabubu” (“Chronology” [Chronologie]) le Insight on the Scriptures (Étude perspicace des Écritures) si Yehowa Ðasefowo ta me.


text:
Ðe Míate Ŋu Anya Ame Siwo Tututu Ŋlɔ Biblia?
Ale si Biblia ɖo eŋui
Wogblɔ na ame geɖewo be míate ŋu anya ame siwo ŋlɔ Biblia o. Gake zi geɖe la, Biblia me nuŋlɔɖiwo nana míenyaa ame siwo ŋlɔ wo. Efe akpa aɖewo dze egɔme ale: “
Nexemya . . . fe ŋutinyawo nye esi,” “
ŋutega, si Yesaya . . . kpɔ” kple “
Yehowa fe gbe, si va na Yoel.”—Nexemiya 1:1; Yesaya 1:1; Yoel 1:1.
Biblia-ŋlɔla geɖewo gblɔ be Yehowa, Mawu vavã la fe ŋkɔ mee yewoŋlɔ yewofe agbalẽawo le, eye eyae fia mɔ yewo. Nyagblɔɖila siwo ŋlɔ Hebri Ŋɔŋlɔawo gblɔ wu zi 300 be: “
Ale Yehowa gblɔ esi.” (Amos 1:3; Mixa 2:3; Naxum 1:12) Biblia-ŋlɔla bubuwo xɔ Mawu fe gbedeasia to mawudɔlawo dzi.—Zaxarya 1:7, 9.
Ŋutsu 40 aɖewoe ŋlɔ Biblia, eye Biblia-ŋɔŋlɔ xɔ fe 1,600 kple edzivɔwo. Ŋutsu siawo dometɔ aɖewo ŋlɔ Biblia-gbalẽ geɖe. Ne míagblɔe la, Biblia nye agbalẽdzraɖofe sue si me agbalẽ 66 le. Agbalẽ 39 ye le Biblia fe akpa si nye Hebri Ŋɔŋlɔawo, si ame geɖewo yɔna be Nubabla Xoxoa me, eye agbalẽ 27 ye le Kristotɔwo Ƒe Hela Ŋɔŋlɔawo, si amewo yɔna zi geɖe be Nubabla Yeyea me.
Srɔ̃ Nu Geɖe Wu
NYA NYUI SI TSO MAWU GBƆ!
Ðe Biblia Me Nyawo Nye Nyatefea?
Ne Mawu gbɔe Biblia tso vavã la, ke ele be wòato vovo na agbalẽ ɖe sia ɖe.


text:
NYADZƆDZƆWO
United States (États-Unis)
Yehowa Ðasefowo Wu Wofe Dɔwɔfegã Yeyea Tutu Dɔa Ƒe Akpa Vevitɔ Nu
Ðasefowo le mɔ kpɔm be yewoawu yewofe dɔwɔfegã yeyea tutu nu le September (Anyɔnyɔ) 1 dzi, si nye ɣleti ene sɔŋ do ŋgɔ na ɣeyiɣi si le wòle be woawu enu.
Ðasefowo Te Wofe Tefe Siwo Le Brooklyn Dzadzra
Yehowa Ðasefowo le wofe tefe siwo le Dumbo kple Brooklyn Heights si le Brooklyn le New York, siwo amewo le mɔ kpɔm na vevie be yewoafle la dzram.
Yehowa Ðasefowo Dze “Srɔ̃ Yesu!” Takpekpe Gãwo Gɔme Le Amerika Dua Ƒe Nuto 11 Me
Takpekpeawo adze egɔme le kwasiɖa sia me le California, Hawaii, Maine, Massachusetts, New Jersey, New York, Oregon kple Wisconsin. Wowɔ ɖoɖo be woawɔ takpekpe gã 5,000 aɖewo le dukɔ 92 me va se ɖe January 2016 me.


text:
Nu Kae Nye Biblia-nusɔsrɔ̃?
Yehowa Ðasefowo wɔa Biblia-nusɔsrɔ̃ kple amewo. Nyabiase gbogbo siwo ŋu woɖona na amewo ne wole Biblia srɔ̃m kpli wo la dometɔ aɖewoe nye:
Ame kae nye Mawu?
Ðe Mawu tsɔa ɖe le eme nam vavãa?
Nu kae mawɔ be nye srɔ̃ɖeɖe nanyo ɖe edzi?
Aleke mawɔ akpɔ dzidzɔ le agbe me?
Àkpɔ nya siwo amewo lɔ̃a biabia ku ɖe míafe Biblia-nusɔsrɔ̃ fe ɖoɖoa ŋu la fe ŋuɖoɖowo le ete.
Aleke Míewɔa Biblia-nusɔsrɔ̃ae? Míedzroa nyatiwo abe “Mawu” alo “srɔ̃ɖeɖe” ene me, eye míedzroa mawunyakpukpui vovovo siwo ku ɖe nyatiwo mawo ŋu la me. Ne míetsɔ mawunyakpukpui siawo sɔ kple wo nɔewo la, míedea dzesi nu si Biblia fe akpa vovovowo gblɔ tso tanyaa ŋu, eye to mɔ sia dzi la míenana Biblia ŋutɔ ɖea eɖokui gɔme.
Agbalẽ si míezãna tsɔ srɔ̃a Biblia lae nye Nuka Tututue Nye Biblia fe Nufiafia? Nyati siwo me agbalẽ sia ɖe wo me kɔ nyuie la dometɔ aɖewoe nye nu si tututu Biblia gblɔ tso Mawu, Yesu kple míafe etsɔme ŋu.
Ho nenie woxɔna ɖe Biblia-nusɔsrɔ̃ ta? Womexɔa ga ɖe nusɔsrɔ̃ kple nusrɔ̃gbalẽa ta o.
Ɣeyiɣi didi kae nusɔsrɔ̃ ɖeka xɔna? Ame geɖewo ɖoa gafofo abe ɖeka ene ɖi míetsɔ srɔ̃a Biblia kpli wo kwasiɖa sia kwasiɖa. Gake míetea ŋu trɔa asi le ɣeyiɣi fe didimea ŋu faa. Míate ŋu ava le ɣeyiɣi si nèdi la dzi.
Ðoɖo ka dzie míazɔ ɖo ne mebia be miava srɔ̃ Biblia kplim? Ne èbia be woava srɔ̃ Biblia kpli ye la, Yehowa Ðasefo aɖe ava gbɔwò le afi si sɔ na wò kple ɣeyiɣi si sɔ na wò la me. Ðasefoa atsɔ miniti ʋɛ aɖewo afia ale si míesrɔ̃a Biblia kple amewoe la wò. Ne edzɔ dzi na wò la, ke àte ŋu ayi nusɔsrɔ̃a dzi.
Ne melɔ̃ be woanɔ Biblia srɔ̃m kplim la, ɖe esia abia be mava zu Yehowa Ðasefoa? Ao. Edoa dzidzɔ na Yehowa Ðasefowo be yewoafia Biblia amewo, gake míezinɛ ɖe ame aɖeke dzi gbeɖe be wòaɖo míafe haa me o. Ke boŋ míegblɔa Biblia me nyawo na amewo ameŋububutɔe, eye míenyae be gome le ame sia ame si be wòanɔ subɔsubɔha si eya ŋutɔ lɔ̃ la me.
Srɔ̃ Nu Geɖe Wu
BIBLIASƆSRƆ̃ ƑE ÐOÐO
Nu Ka Tae Wònyo Be Nàsrɔ̃ Biblia?
Biblia na ame miliɔn geɖe le xexea me godoo le ŋuɖoɖowo kpɔm na agbemebiabia veviwo. Àdi be yeanɔ wo domea?
BIBLIASƆSRƆ̃ ƑE ÐOÐO
Aleke Míewɔa Biblia-nusɔsrɔ̃e?
Wonya Yehowa Ðasefowo le xexea me godoo be wosrɔ̃a Biblia kple amewo femaxee. Kpɔ ale si wowɔnɛ ɖa.
MÍA ŊU NYAWO
Bia Be Míava Srɔ̃ Biblia Kpli Wò Femaxee
Bia be míava srɔ̃ kpli wò femaxee le tefe kple game si asɔ na wò.


text:
AKPA 9
Misubɔ Yehowa Ðekae Abe Ƒome Ene
“Mide ta agu na ame si wɔ dzifo kple anyigba kple atsiafu kple tsidzɔfewo.”
Abe ale si nàde dzesii ene la, Biblia me mɔfiame geɖewo le agbalẽ gbadza sia me siwo akpe ɖe wò kple wò fomea ŋu. Yehowa di be miakpɔ dzidzɔ. Edo ŋugbe be ne mietsɔ yefe subɔsubɔdɔa ɖo nɔfe gbãtɔ la, “woatsɔ nu bubu siawo katã akpe ɖe eŋuti na mi.” (Mateo 6:33) Edi vevie be mianye ye xɔlɔ̃wo. Midze agbagba ɖe sia ɖe miazu exɔlɔ̃wo. Esiae nye mɔnukpɔkpɔ gãtɔ kekeake si ate ŋu asu ame si.
1 MIDO ŊUSẼ ƑOMEDODO SI LE MI KPLE YEHOWA DOME
NYA SI BIBLIA GBLƆ: “‘Manye fofo na mi, eye miawo mianye viŋutsuwo kple vinyɔnuwo nam,’ Yehowa Ŋusẽkatãtɔ lae gblɔe.” (2 Korintotɔwo 6:18) Mawu di be mianye ye xɔlɔ̃ veviwo. Gbedodoɖa nye mɔ siwo dzi miato awɔ esia la dometɔ ɖeka. Yehowa di be mianɔ “gbe dom ɖa madzudzɔmadzudzɔe.” (1 Tesalonikatɔwo 5:17) Edi vevie be yease miafe dzimenyawo kple dzimaɖeɖiwo. (Filipitɔwo 4:6) Ne èdoa gbe ɖa kple wò fomea la, ana woakpɔe be èxɔ Yehowa dzi se vevie.
Tsɔ kpe ɖe nufofo na Mawu ŋu la, ehiã hã be miase efe nyawo. Miate ŋu awɔ esia ne miesrɔ̃a efe Nya la kple Biblia-srɔ̃gbalẽwo. (Psalmo 1:1, 2) Mide ŋugble le nu siwo miesrɔ̃na la ŋu. (Psalmo 77:12, 13) Ehiã hã be mianɔ Kristotɔwo fe kpekpewo dem edziedzi.
Nufofo tso Yehowa ŋu na amewo nye mɔ vevi bubu si dzi miato ado ŋusẽ fomedodo si le mi kple Mawu dome. Zi ale si miele esia wɔm la, zi nenemae mia dome anɔ kplikplikpli wu.
NU SI MIATE ŊU AWƆ:
Miɖo ɣeyiɣi aɖe ɖi gbe sia gbe hena Biblia-xexlẽ kple gbedodoɖa
Mawusubɔsubɔdɔwo nenye nu vevitɔ na mi le fomea me hafi modzakaɖeɖe kple dzidzɔdodonameɖokui nakplɔe ɖo
2 MINA MIAƑE ƑOMETADEDEAGU NAÐE VI
NYA SI BIBLIA GBLƆ: “Mite ɖe Mawu ŋu.” (Yakobo 4:8) Ele be fometadedeagu * fe ɖoɖo nanɔ mia si eye mianɔ fometadedeagua wɔm edziedzi. (1 Mose 18:19) Gake nu bubu aɖewo hã hiã. Ele be miaɖo ŋku Mawu dzi le miafe gbe sia gbe nuwɔnawo katã me. Ehiã be nàfo nu tso eŋu “ne èbɔbɔ nɔ afewò me, alo nèle mɔ dzi, ne èmlɔ anyi, alo nèfɔ” ale be wò fomea kple Mawu dome nanɔ kplikplikpli wu. (5 Mose 6:6, 7) Miɖoe kplikpaa be yewoasrɔ̃ Yosua ame si gblɔ be: “Mía kple nye afe ya míasubɔ Yehowa!”
NU SI MIATE ŊU AWƆ:
Miɖoe koŋ mianɔ hehe nam miafe fomea me tɔwo wòasɔ ɖe wo dometɔ ɖe sia ɖe fe hiahiã nu
^ mm. 13 Yehowa Ðasefowo fe fomewo ɖo ɣeyiɣi aɖe ɖi koŋ le kwasiɖa me tsɔ subɔa Mawu ɖekae, eye wodzroa Biblia me nyawo me le dziɖeɖi me.


text:
Ðe Mawu Akpe Ðe Ŋunye Ne Medo Gbe Ða Nɛa?
Ale si Biblia ɖo eŋui
Ɛ̃, Mawu kpena ɖe ame siwo bia nu siwo wɔ ɖeka kple efe lɔlɔ̃nu tso dzi me la ŋu. Ne mèdo gbe ɖa kpɔ o gɔ̃ hã la, ame siwo do gbe ɖa le Biblia me be ‘Mawu, kpe ɖe ŋunye’ la fe kpɔɖeŋuwo ade dzi fo na wò. Wofe kpɔɖeŋu aɖewoe nye esiawo:
“Kpe ɖe ŋunye, Yehowa, nye Mawu, xɔ nam le wò amenuveve la nu!”—Psalmo 109:26.
“Hiãtɔ kple ame dahee menye: Oo Mawu kpe ɖe ŋunye.”—Psalmo 69:6, Douay Version.
Enye nyatefe be ame si ŋlɔ nya mawo la xɔ Mawu dzi se vevie ya.
Ke hã Mawu sea ame siwo katã doa gbe ɖa nɛ le dzi dzadzɛ me siwo dometɔ aɖewoe nye “ame siwo fe dzi gbã gudugudu” alo “ame siwo fe gbɔgbɔ wofo fu anyi” la fe gbedodoɖawo.—Psalmo 34:19.
Mègasusui be Mawu le adzɔge ʋĩ tso ye gbɔ eye metsɔa ɖeke le yefe kuxiwo me o.
Biblia gblɔ be: “Yehowa lolo, ekpɔa ame bɔbɔɖokui, eye wòdzea si dadala tso adzɔge.” (Psalmo 138:6)
Yesu gblɔ na efe nusrɔ̃lawo gbe ɖeka gɔ̃ hã be: “Woxlẽ miafe taɖawo katã kura gɔ̃ hã.” (Mateo 10:30) Mawu kpɔa nu vevi aɖewo le ŋuwò siwo wò ŋutɔ mèdea dzesi gɔ̃ hã o. Ekema aleke gbegbe wòaɖo to gbe siwo nàdo ɖa nɛ be wòakpe ɖe ye ŋuti le yefe xaxawo mee nye esi!—1 Petro 5:7.
Srɔ̃ Nu Geɖe Wu
Nuka Tututue Nye Biblia fe Nufiafia?
Ameka Tututue Mawu Nye?
Èxɔe se be Mawu tsɔa ɖe le eme na wò ŋutɔŋutɔa? Srɔ̃ nu tso ale si tututu Mawu le kple ale si nàwɔ ate ɖe eŋu la ŋu.


text:
Ðe Biblia Ðe Mɔ Be Woagbe Srɔ̃a?
Ale si Biblia ɖo eŋui
Biblia meɖe mɔ ɖe srɔ̃gbegbe ŋu o. Gake Yesu yɔ nu ɖeka aɖe ya si ta woate ŋu agbe srɔ̃ ɖo wòasɔ, esi wògblɔ be: “
Ame si ke laɖe asi le srɔ̃a ŋuti, ne menye le ahasiwɔwɔ ŋuti o, eye wòaɖe bubu aɖe la, eyae wɔ ahasi.”—Mateo 19:9, Eʋegbe Biblia.
Mawu lé fu ayemɔwo dzi toto agbe ame srɔ̃. Abia akɔnta ame siwo gbea wo srɔ̃wo le nya maɖinyawo ta, vevietɔ ame siwo gbea wo srɔ̃wo kple susu be yewoaɖe ame bubu.—Maleaxi 2:13-16; Marko 10:9.
Srɔ̃ Nu Geɖe Wu
DZIDZƆ ATE ŊU ANƆ WÒ ƑOMEA ME
Mina Mawu Nafia Mɔ Mi Ne Dzidzɔ Nanɔ Miafe Srɔ̃ɖeɖea Me
Nyabiase bɔbɔe eve siawo ate ŋu akpe ɖe mia ŋu miafe srɔ̃ɖeɖea nakpɔ dzidzedze wu.


text:
Ðe Biblia Ƒo Nu Tso Nyɔnu-Kple-Nyɔnu Alo Ŋutsu-Kple-Ŋutsu Ƒe Srɔ̃ɖeɖe Ŋua?
Ale si Biblia ɖo eŋui
Mía Wɔla de sewo ku ɖe srɔ̃ɖeɖe ŋu tso gbe aɖe gbe ʋĩ ke hafi dziɖuɖuwo va te sewo dede ku ɖe srɔ̃ɖeɖe ŋu. Biblia fe agbalẽ gbãtɔ gblɔ na mí be: “
Ŋutsu agblẽ fofoa kple dadaa ɖi ahaku ɖe srɔ̃a ŋuti, eye woanye ŋutilã ɖeka.” (1 Mose 2:24) Numekugbalẽ aɖe (Vine’s Expository Dictionary of Biblical Words) gblɔ be Hebrigbe me nya si gɔme woɖe be “
srɔ̃” la fia “
amegbetɔ nyɔnu.” Yesu ɖo kpe edzi be ele be ame siwo aɖe wo nɔewo la nanye “
atsu kple asi.”—Mateo 19:4.
Eya ta ɖe Mawu ɖoe be srɔ̃ɖeɖe nanye kadodo sẽŋu aɖe si anɔ anyi ɖaa le ŋutsu kple nyɔnu dome. Wowɔ ŋutsu kple nyɔnu wosɔ nyuie na wo nɔewo ale be woakpe ɖe wo nɔewo ŋu ahakpɔ wo nɔewo fe seselelãme kple gbɔdɔdɔ fe nuhiahiãwo gbɔ, eye woadzi viwo.
Srɔ̃ Nu Geɖe Wu
BIBLIA ME BIABIAWO ƑE ŊUÐOÐOWO
Nya Kae Biblia Gblɔ Tso Ŋutsu Kple Ŋutsu Ƒe Dɔdɔ Ŋu?
Aleke Mawu bua ŋutsu ŋutsugbɔdɔlawo kple nyɔnu nyɔnugbɔdɔlawo? Ðe wòanya wɔ be ame si ŋutsu kple ŋutsu fe dɔdɔ dzrona fe ŋu nadze Mawu ŋua?
SƆHƐWO BIANA BE
Ðe Nènye Ŋutsu Si Ŋutsugbɔdɔdɔ Dzrona? Ðe Wòfia Be Ènye Ŋutsu Ŋutsugbɔdɔla?
Ðe wònye nu gbegblẽ ne ènye ŋutsu si ŋutsugbɔdɔdɔ dzrona? Nu kae wòle be nàwɔ?


text:
TA WUIETƆ̃
De Asixɔxɔ Nunana Si Nye Agbe Ŋu
1. Ame kae na agbe mí?
YEHOWAE “nye Mawu gbagbe la.” (Yeremiya 10:10) Eyae nye mía Wɔla, eyae na agbe mí. Biblia gblɔ be: “Wòe wɔ nuwo katã, eye wò lɔlɔ̃nu ta woli, eye wowɔ wo ɖo.” (Nyaɖeɖefia 4:11) Ɛ̃, Yehowa di be míanɔ agbe. Agbe nye nunana xɔasi aɖe tso egbɔ.—Xlẽ Psalmo 36:9.
2. Aleke míawɔ agbe nadze edzi na mí?
2 Yehowa na nu siwo alé míafe agbe ɖe te la mí. Esiawo dometɔ aɖewoe nye nuɖuɖu kple tsi. (Dɔwɔwɔwo 17:28) Gake vevietɔ wu la, edi be míase vivi na agbea. (Dɔwɔwɔwo 14:15-17) Ke hã, hafi agbea nadze edzi na mí la, ele be míawɔ Mawu fe sewo dzi.—Yesaya 48:17, 18.
ALE SI MAWU BUA AGBEE
3. Nu kae Yehowa wɔ Kain esi wòwu Abel?
3 Biblia gblɔ na mí be míafe agbe kple ame bubuwo tɔ siaa xɔ asi na Yehowa. Le kpɔɖeŋu me, esi Kain, si nye Adam kple Xawa fe vi, do dziku ɖe nɔvia Abel ŋu vevie la, Yehowa xlɔ̃ nui be nèɖu efe dzikua dzi. Gake Kain meɖo to o, ke boŋ edo dɔmedzoe helĩhelĩ eye wòdze “nɔvia Abel dzi hewui.” (1 Mose 4:3-8) Yehowa he to na Kain le esi wòwu nɔvia ta. (1 Mose 4:9-11) Eya ta dzikudodo kple fuléle gblẽa nu, elabena woate ŋu ana míawɔ ŋutasẽnuwo alo tagbɔsesẽnuwo. Ame siwo wɔa nu siawo tɔgbi mate ŋu akpɔ agbe mavɔ o. (Xlẽ 1 Yohanes 3:15.) Ne míedi be míafe nu nadze Yehowa ŋu la, ele be míasrɔ̃ ale si míalɔ̃ amewo katã.—1 Yohanes 3:11, 12.
4. Nu kae se siwo Mawu de na Israel-viwo la dometɔ ɖeka fia mí tso nunana si nye agbe ŋu?
4 Le fe akpe geɖe megbe la, Yehowa ɖee fia be agbe nye nu xɔasi na ye esi wòtsɔ Se Ewoawo na Mose. Seawo dometɔ ɖeka gblɔ be: “Mègawu ame o.” (5 Mose 5:17) Ne ame aɖe ɖoe koŋ wu ame la, woawu eya hã.
5. Aleke Mawu bua fuɖeɖee?
5 Aleke Mawu bua fuɖeɖee? Vi nɔdɔmewo gɔ̃ hã fe agbe xɔa asi na Yehowa. Yehowa gblɔ le Se si wòtsɔ na Israel-viwo me be, ne ame aɖe wɔ nu vevi funɔ aɖe eye ɖevia ku la, woawu eya hã. (Xlẽ 2 Mose 21:22, 23; Psalmo 127:3.) Esia fia mí be fuɖeɖe menyo o.—Kpɔ Dzesidenya 28.
6, 7. Aleke míeɖenɛ fiaa Yehowa be míebua agbe be enye nu xɔasi?
6 Aleke míaɖee afia Yehowa be míedea asixɔxɔ míafe agbe kple ame bubuwo tɔ siaa ŋu? Eyae nye be míafo asa na nu siwo ana míawo ŋutɔwo alo ame bubuwo fe agbe naɖo afɔku me la wɔwɔ. Eya ta míano sigareti, gbekui alo atike vɔ̃ɖi o, elabe wogblẽa nu le mía ŋu eye woate ŋu awu mí.
7 Mawue na míafe agbe kple míafe ŋutilã mí, eya ta ele be míazã nu siawo abe ale si wòdii ene. Le esia ta ehiã be míalé be na míafe ametia. Ne míewɔe o la, míazu ame makɔmakɔwo le Mawu ŋkume. (Romatɔwo 6:19; 12:1; 2 Korintotɔwo 7:1) Ne míebua agbe nu xɔasii ko hafi míate ŋu asubɔ Yehowa ame si na agbe mí la. Togbɔ be asesẽ be míaɖe asi le nuwɔna gbegblẽwo ŋu hã la, Yehowa akpe ɖe mía ŋu ne míele agbagba dzem be míatrɔ asi le míafe agbenɔnɔ ŋu le esi míebua agbe be enye nu xɔasi ta.
8. Nu kae wòle be míawɔ be míagade míawo ŋutɔwo alo ame bubuwo fe agbe afɔku me o?
8 Míesrɔ̃e be agbe nye nunana xɔasi aɖe. Yehowa ka ɖe mía dzi be míate ŋu awɔ mía tɔ si nua ale be mímawɔ naneke si ade míawo ŋutɔwo alo ame bubuwo fe agbe afɔku me o. Míeɖea esia fiana le ale si míekua míafe ʋu kple dzokekewo la me. Míetsria kamedefefe siwo me afɔku le alo esiwo me wowɔa ŋutasẽnuwo le. (Psalmo 11:5) Míedzea agbagba ɖe sia ɖe be míafe afe me nanɔ dedie. Yehowa de se na Israel-viwo be: “Ne ètso afe yeye la, tɔ kpɔ ɖe xɔa tame, bena ame aɖeke magage le edzi, eye nàna wò afe naɖi ʋufɔ o.”—5 Mose 22:8.
9. Aleke wòle be míawɔ nu ɖe lãwo ŋui?
9 Ale si míewɔa nu ɖe lãwo ŋu gɔ̃ hã le vevie na Yehowa. Eɖe mɔ na mí be míawu lãwo aɖu, awu wo atsɔ awɔ nudodowo alo awu wo ne wona míafe agbe ɖo afɔku me. (1 Mose 3:21; 9:3; 2 Mose 21:28) Gake mele be míasẽ ŋuta le lãwo ŋu alo awu wo ɖe modzakaɖeɖe dzro ko ta o.—Lododowo 12:10.
DE ASIXƆXƆ AGBE ƑE KƆKƆENYENYE ŊU
10. Aleke míewɔ nya be ʋu le tsitre ɖi na agbe?
10 Ʋu nye nu kɔkɔe na Yehowa, elabena ʋu le tsitre ɖi na agbe. Esi Kain wu Abel la, Yehowa gblɔ na Kain be: “Nɔviwò fe ʋu le ɣli dom nam tso anyigba dzi.” (1 Mose 4:10) Abel fe ʋu le tsitre ɖi na efe agbe, eya ta Yehowa he to na Kain esi wòwu Abel. Le Noa fe ŋkekea me Tsiɖɔɖɔa megbe la, Yehowa gaɖee fia be ʋu le tsitre ɖi na agbe. Yehowa ɖe mɔ na Noa kple efe fomea be woaɖu lãwo. Egblɔ na wo be: “Nu gbagbe siwo katã ʋãna la nanye nuɖuɖu na mi. Metsɔ wo katã na mi, abe amagbewo ke ene.” Gake Yehowa de se na wo be womegaɖu nu ɖeka aɖe ya o. Egblɔ be: “Ðeko migaɖu lã si me efe agbe, si nye efe ʋu, le la o.”—1 Mose 1:29; 9:3, 4.
11. Se kae Mawu de na Israel-dukɔa ku ɖe ʋu ŋu?
11 Esi Yehowa de se na Noa be womegaɖu ʋu o fe 800 megbe la, egade se na efe dukɔa be: “Ne Israel-vi aɖe alo amedzrovi aɖe si le mia dome da ade lé gbemelã alo xe si woɖuna la, ekema wòaɖuɖu efe ʋu ɖi, eye wòaxe ke ɖe edzi.” Egblɔ kpee be: “Migaɖu . . . ʋu o.” (3 Mose 17:13, 14) Yehowa gadi kokoko be yefe amewo nabu ʋu nu kɔkɔee. Woate ŋu aɖu ʋulã, gake menye ʋua ŋutɔ o. Ne wowu lã be yewoaɖu la, ele be woaɖuɖu efe ʋua ɖe anyigba.
12. Aleke Kristotɔwo bua ʋui?
12 Ƒe aɖewo le Yesu fe ku megbe la, apostolowo kple hamemetsitsi siwo nɔ Kristo-hamea me le Yerusalem kpe ta hetso nya me le Se si wode na Israel-viwo fe akpa si gasɔ na Kristotɔwo ŋu. (Xlẽ Dɔwɔwɔwo 15:28, 29; 21:25.) Yehowa kpe ɖe wo ŋu wose egɔme be yegakpɔtɔ bua ʋu nu xɔasii, eye egahiã kokoko be woabui nu kɔkɔee. Kristotɔ gbãtɔwo meɖua ʋu alo noa ʋu loo alo ɖua lã tsiʋume o. Ne ɖe wowɔ nu siawo la, ke ɖeko wòanɔ abe ɖe wosubɔ trɔ̃ alo kpɔ gome le gbɔdɔdɔ manɔsenu me ene. Tso ɣemaɣi la, Kristotɔ vavãwo tsri ʋuɖuɖu alo enono. Ke egbea ya ɖe? Yehowa gadi kokoko be míabu ʋu nu kɔkɔee.
13. Nu ka tae Kristotɔwo melɔ̃na wodoa ʋu na wo o?
13 Ðe esia fia be ele be Kristotɔwo natsri ʋudodoa? Ɛ̃. Yehowa de se na mí be mele be míaɖu ʋu alo anoe o. Ne ɖɔkita gblɔ na wò be mègano aha o la, ɖe nàna woadoe na wòa? Gbeɖe! Nenema kee se si Mawu de be mígaɖu ʋu alo anoe o la fia be mele be míalɔ̃ woado ʋu na mí o.—Kpɔ Dzesidenya 29.
14, 15. Nu ka tae wòle vevie be Kristotɔwo nabu agbe nu xɔasii ahaɖo to Yehowa?
14 Ke ne ɖɔkita aɖe gblɔ be ne womedo ʋu na mí o la, míaku ya ɖe? Ele be mía dometɔ ɖe sia ɖe ŋutɔ natso nya me be yeaɖo to Mawu fe se alo yemaɖo toe o. Mí Kristotɔwo míedea asixɔxɔ nunana si nye agbe ŋu vevie, eye míadi be woazã dɔdamɔnu bubuwo na mí bene míatsi agbe, gake mímalɔ̃ woado ʋu na mí o.
15 Míedzea agbagba be míanɔ lãmesẽ me, gake esi wònye be agbe xɔ asi na Mawu ta la, mímalɔ̃ woado ʋu na mí o. Ele vevie be míaɖo to Yehowa wu be míada efe sewo dzi kple susu be míatsi agbe. Yesu gblɔ be: “Ame sia ame si di be yeaɖe yefe agbe la abui, ke ame sia ame si abu efe agbe le tanye la akpɔe.” (Mateo 16:25) Míedina be míaɖo to Yehowa elabe míelɔ̃e. Enya nu si nyo na mí, eye míebua agbe nu xɔasi kple nu kɔkɔee abe ale si Yehowa bunɛ ene.—Hebritɔwo 11:6.
16. Nu ka tae Mawu subɔlawo ɖoa toe?
16 Mawu subɔla wɔnutefewo ɖonɛ kplikpaa be yewoawɔ ɖe Mawu fe se si ku ɖe ʋu ŋu la dzi. Womaɖu ʋu alo anoe o, eye womalɔ̃ woazã ʋu le dɔdada na wo me o. * Gake woalɔ̃ woazã dɔdamɔnu bubuwo na wo ale be woatsi agbe. Woka ɖe edzi be Ame si wɔ agbe kple ʋu la nya nu si nyo na yewo. Wò hã eka ɖe edzi be Mawu nya nu si nyo na wòa?
MƆ ÐEKA SI KO NU YEHOWA ÐE MƆ WOZÃ ƲU LE
17. Le Israel la, mɔ ka ko nue Yehowa ɖe mɔ be woazã ʋu le?
17 Yehowa gblɔ na Israel-viwo le Se si wòtsɔ na Mose me be: “Ŋutilã ɖe sia ɖe fe agbe le ʋu la me, eya ta metsɔe na be miatsɔ alé avu [alo abia tsɔtsɔke] le vɔsamlekpui la dzi ɖe mia ɖokuiwo ta, elabena ʋu wotsɔ léa avu.” (3 Mose 17:11) Ne Israel-viwo wɔ nu vɔ̃ la, woate ŋu abia Yehowa be wòatsɔe ake yewo ne wotsɔ lã sa vɔe eye wona nunɔla la kɔ lãa fe ʋu ɖe vɔsamlekpuia dzi le gbedoxɔa me. Mɔ ɖeka sia ko nue Yehowa ɖe mɔ na Israel-viwo be woazã ʋu le.
18. Mɔnukpɔkpɔ kae Yesu fe vɔsaa ʋu ɖi na mí?
18 Esi Yesu va anyigba dzi la, etsɔ efe agbe alo ʋu na ale be woatsɔ nu vɔ̃wo ake, eye esia va xɔ ɖe lãwo tsɔtsɔ sa vɔe tefe. (Mateo 20:28; Hebritɔwo 10:1) Asixɔxɔ le Yesu fe agbe ŋu ale gbegbe be esi Yehowa fɔ Yesu ɖe tsitre wòyi dzifo la, Yehowa ate ŋu ana mɔnukpɔkpɔ ame sia ame be wòanɔ agbe tegbee.—Yohanes 3:16; Hebritɔwo 9:11, 12; 1 Petro 1:18, 19.
19. Nu kae míawɔ be ‘mía ŋuti nakɔ tso amewo katã fe ʋu me’?
19 Míedaa akpe na Yehowa ale gbegbe ɖe míafe agbe si nye nunana wɔnuku la ta! Eye míedina be míagblɔe na amewo be ne woxɔ Yesu dzi se la, woate ŋu anɔ agbe tegbee. Míelɔ̃a amewo, eye míawɔ nu sia nu si míate ŋui be míafia ale si woawɔ akpɔ agbe la wo. (Ezekiel 3:17-21) Ekema mía dometɔ ɖe sia ɖe ate ŋu agblɔ abe apostolo Paulo ene be: “Ŋutinye kɔ tso amewo katã fe ʋu me, elabena nyemegbe Mawu fe lɔlɔ̃nu blibo la katã gbɔgblɔ na mi o.” (Dɔwɔwɔwo 20:26, 27) Ɛ̃, míeɖenɛ fiana be míedea asixɔxɔ agbe kple ʋu ŋu vevie ne míefo nu tso Yehowa kple ale si agbe xɔa asi nɛ la ŋu na ame bubuwo.
^ mm. 16 Ne èdi be yeanya nu geɖe tso ʋudodo ŋu la, kpɔ agbalẽ si nye “Minɔ Mawu Ƒe Lɔlɔ̃ La Me Ðaa” fe axa 77-79 lia. Yehowa Ðasefowoe tae.


text:
KRISTOTƆWO ƑE AGBENƆNƆ KPLE SUBƆSUBƆDƆ—KPEKPEA ƑE NUSRƆ̃GBALẼ January 2017
Kpɔɖeŋudzeɖonyawo
Ale si míana Gbetakpɔxɔ magazine kple nyatefe si ku ɖe ŋkeke mamlɛawo fe dzesiwo ŋu. Kpɔ kpɔɖeŋua dzi nàdzra wò ŋutɔ wò dzeɖonya ɖo.
NU XƆASI SIWO LE MAWU ƑE NYA LA ME
Yehowa Léa Be Na Efe Amewo
Yehowa Mawu le abe amedzrowɔla si nyoa dɔme ene, eya ta enaa gbɔgbɔmenuɖuɖu adodoea gbogbo aɖewo mí.
NU XƆASI SIWO LE MAWU ƑE NYA LA ME
“Fia Aɖu Fia Le Dzɔdzɔenyenye Me”
Yesu, si nye Fia la, ɖo hamemetsitsi siwo léa be na alẽawo. Wozãa Biblia tsɔ naa mɔfiamewo alẽawo eye esia wɔnɛ be wofe dzi dzea eme.
NU XƆASI SIWO LE MAWU ƑE NYA LA ME
Woɖo Hizkiya Ƒe Xɔse Tefe Nɛ
Asiriatɔwo di be yewoana Yudatɔwo nana ta aʋamawɔmawɔe, gake Yehowa dɔ mawudɔla aɖe wova wɔ aʋa na Yerusalem.
KRISTOTƆWO ƑE AGBENƆNƆ
“Oo Yehowa, . . . Ŋuwòe Meɖo Ŋu Ðo”
Ele vevie be míaɖo ŋu ɖe Yehowa ŋu le ɣeyiɣi nyuiwo kple ɣeyiɣi madeamedziwo siaa me. Aleke Hizkiya ɖee fia be yeka ɖe Mawu dzi
NU XƆASI SIWO LE MAWU ƑE NYA LA ME
Yehowa Doa Ŋusẽ Ame Si Ŋu Ðeɖi Te
Ale si hɔ̃ tea ŋu dzona alea nye kpɔɖeŋu si fia be ŋusẽ si Mawu naa mí ye kpena ɖe mía ŋu míeyia edzi subɔnɛ.
KRISTOTƆWO ƑE AGBENƆNƆ
Ðo Ŋku Edzi Nàdo Gbe Ða Ðe Nɔvi Siwo Yome Tim Wole La Ta
Mɔ ka nue míado gbe ɖa be woakpe ɖe nɔvi siwo yome tim wole la ŋu?
NU XƆASI SIWO LE MAWU ƑE NYA LA ME
Yehowae Nye Nyagblɔɖi Vavãwo Ƒe Mawu
Yehowa to Yesaya dzi gblɔ nu si adzɔ ɖe Babilon dzi anɔ fe 200 aɖewo do ŋgɔ.


text:
NUSƆSRƆ̃ 4
Ame Kae Nye Yesu Kristo?
1. Aleke Yesu fe agbe dze egɔmee?
To vovo na amegbetɔwo katã la, Yesu nye gbɔgbɔmenuwɔwɔ nɔ dzifo hafi wova dzii ɖe anyigba dzi. (Yohanes 8:23) Eyae nye Mawu fe nuwɔwɔ gbãtɔ, eye ekpe asi ɖe Mawu ŋu le nu bubuwo katã wɔwɔ me. Eya ɖeka koe Yehowa ŋutɔ wɔ tẽe, eya tae woyɔe be Mawu fe “Tenuvi” ɖo. (Yohanes 1:14) Yesu wɔ dɔ abe Mawu fe Nyanuɖela ene, eya ta wogayɔe be “Nya la.”
2. Nu ka tae Yesu va anyigba dzi ɖo?
Mawu dɔ Via tso dzifo ɖo ɖe anyigba dzi to efe agbe tsɔtsɔ de Yuda ɖetugbui nɔafe, si ŋkɔe nye Maria, fe vidzidɔ me me. Eya ta fofo si nye amegbetɔ menɔ Yesu si o. (Luka 1:30-35) Susu siwo ta Yesu va anyigba dzi ɖoe nye be (1) wòafia nyatefe si ku ɖe Mawu ŋu la mí, (2) wòaɖo kpɔɖeŋu na mí le Mawu fe lɔlɔ̃nu wɔwɔ me, ne míele nɔnɔme sesẽwo me tom gɔ̃ hã, eye (3) wòatsɔ efe agbe deblibo la ana wòanye “tafe.”
3. Nu ka tae míehiã na tafe?
Tafe nye fe si woxe be woana ablɔɖe ame aɖe si fe agbe ɖo afɔku me. (2 Mose 21:29, 30) Mawu meɖoe le gɔmedzedzea me be amegbetɔwo naku alo atsi aku amegã o. Aleke míewɔ nya? Mawu gblɔ na ame gbãtɔ Adam be ne ewɔ nu si Biblia yɔ be “nu vɔ̃” la, aku. Ne ɖe Adam mewɔ nu vɔ̃ o la, anye ne maku akpɔ o. (1 Mose 2:16, 17; 5:5) Biblia gblɔ be ku “ge ɖe” xexea me to Adam dzi. Eya ta nu si Adam gblẽ ɖi na efe dzidzimeviwoe nye nu vɔ̃ kple emetsonu si nye ku. Esia tae míehiã na tafe si aɖe mí tso ku si fe dome míenyi tso Adam gbɔ la si me.
Ame kae ate ŋu axe tafe, si aɖe mí tso ku si me? Ne míeku la, míexea míawo ŋutɔwo míafe nu vɔ̃wo ɖeɖe ko ŋuti fe. Amegbetɔ madeblibo aɖeke mate ŋu axe fe ɖe ame bubuwo fe nu vɔ̃wo ta o.
4. Nu ka tae Yesu ku?
Yesu mele abe míawo ene o, ke boŋ enye ame deblibo. Eya ta mehiã be wòaku ɖe efe nu vɔ̃wo ta o—mewɔ nu vɔ̃ kpɔ o. Ke boŋ ame bubuwo fe nu vɔ̃wo tae Yesu ku ɖo. Le lɔlɔ̃ gã si le Mawu si na amefomea ta la, edɔ Via ɖa be wòava ku ɖe mía ta. Yesu hã ɖee fia be yelɔ̃ mí esi wòɖo to Fofoa, eye wòtsɔ efe agbe na ɖe míafe nu vɔ̃wo ta.
5. Nu ka wɔmee Yesu le fifia?
Esi Yesu nɔ anyigba dzi la, eda dɔ na dɔnɔwo, efɔ ame kukuwo ɖe tsitre, eye wòxɔ na ame siwo nɔ fu kpem la. Eto esia me ɖe nu si wòava wɔ na amefomea me tɔ toɖolawo la fia. (Mateo 15:30, 31; Yohanes 5:28) Esi Yesu ku la, Mawu gbɔ agbee wòzu gbɔgbɔmenuwɔwɔ. (1 Petro 3:18) Esia megbe la, Yesu lala le Mawu fe ɖusime va se ɖe esime Yehowa na ŋusẽe be wòazu Fia aɖu anyigba bliboa dzi. (Hebritɔwo 10:12, 13) Fifia Yesu zu Fia le dzi ɖum le dzifo, eye eyomedzela siwo le anyigba dzi la le gbefã ɖem nya nyuia le xexea me godoo.
Madidi o, Fia Yesu azã efe ŋusẽ atsɔ aɖe fukpekpe kple ame siwo katã nana amewo kpea fu la ɖa. Ame siwo katã xɔ Yesu dzi se, eye woɖoa toe la ase vivi le paradiso me le anyigba dzi.
Srɔ̃ Nu Geɖe Wu
Nuka Tututue Nye Biblia fe Nufiafia?
Tafe La—Mawu fe Nunana Gãtɔ Kekeake
Nukae nye tafe la? Viɖe kae wòate ŋu ahe vɛ na wò?


text:
OCTOBER (KELE) 7, 2015
AUSTRIA (AUTRICHE)
Wowɔ Ŋkuɖodzikpe Aɖe Tsɔ Ðo Ŋku Ðasefo Austriatɔ Aɖe Si Nazitɔwo Wu Dzi, Nutodzikpɔla Ƒe Nufo Vevi
VIENNA
Wɔnaa fe tanyae nye “Nyemate ŋu ada tu o.” Nya siae afetɔ Steinacher gblɔ esime wònɔ biabiam be woakpɔ nublanui na ye. Nya ʋɛ mawo ɖe nu geɖe fia tso Kristotɔwo fe dzixɔse siwo me afetɔ Steinacher lé ɖe asi vevie la ŋu, esiawo dometɔ ɖekae nye nya si Yesu gblɔ le Mateo 19:19 be: “Lɔ̃ hawòvi abe wò ŋutɔ ɖokuiwò ene.”
Esrɔ̃a Biblia tso efe ɖevime ke. Esi wòxɔ fe 17 la, etiae be yeazu Yehowa Ðasefo. Le September (Anyɔnyɔ) 15, 1939 dzi la, wolé afetɔ Steinacher le esi wògbe be yemawɔ asrafodɔ o le dzitsinya ta kple ale si wògbe be yemaka atam be yeawɔ nutefe na Hitler o la ta. Esi wolé afetɔ Steinacher de ga kwasiɖa ade le Vienna megbe la, wokplɔe yi Moabit-gaxɔ me le Berlin le Germany ale be wòanɔ afi ma va se ɖe esime woadrɔ̃ ʋɔnui.
November (Adeɛmekpɔxe) 11, 1939 dzie wodze afetɔ Steinacher fe nya la dɔdrɔ̃ gɔme eye wotsɔ nya ɖe eŋu be ele kuvia dem lãme na amewo be womegawɔ aʋa la o eye wotso kufia nɛ. Efo koko na wo be woakpɔ nublanui na ye elabe yefe mawudzixɔsewo tae yegbe ɖo. Gake le March (Tedoxe) 2, 1940 dzi la, Reichskriegsgericht (Nazi Dziɖuɖua Ƒe Asrafoʋɔnudrɔ̃fe) da asi ɖe kufia si wotso nɛ la dzi. Le kwasiɖa ene megbe, le March (Tedoxe) 30 dzi la, wowu afetɔ Steinacher kple ametatsomɔ̃ le Plötzensee-gaxɔ dziŋɔ si le Berlin la me. Exɔ fe 19.
Esi woɖe nu le ŋkuɖodzikpea dzi megbe la, wɔnaa fe akpa susɔea yi edzi le Volkshochschule Fefewɔfe si medidi tso afi ma o. Nu siwo yi edzi le afi ma la dometɔ aɖee nye Steinacher fomea fe ŋutinyamenudzɔdzɔwo ɖeɖe fia. Le ɖeɖefia ɖeka me la, woɖe aɖakavi aɖe si ŋu wova ke ɖo le fe 1976 me la fia. Lɛta 28 siwo afetɔ Ignatz kple Luise Steinacher ɖo ɖe wo viŋutsua la le aɖakavi sia me. Eye nyuidinamegbalẽvi 25 kple lɛta siwo Gerhard hã ŋlɔ tsɔ fa akɔ na edzilawo heka ɖe edzi na wo be yealé nu siwo dzi yewoxɔ se me ɖe asi goŋgoŋ la hã le aɖakavia me.
Wogblɔ le nyati aɖe si dze le nyadzɔdzɔgbalẽ si woyɔna be Wiener Bezirkszeitung, si wotana le Vienna kwasiɖa sia kwasiɖa me tso nudzɔdzɔ sia ŋu be “ŋkuɖodzi ɖedzesi aɖe ŋutɔe.” Wogblɔ be ŋkuɖodzi sia ɖe afetɔ Steinacher fe kalẽwɔwɔ tso “viviti me va kekeli me.” Wogakafu afetɔ Steinacher le nyatia me be: “Ele klalo be yeaku ɖe yefe dzixɔsewo ta


text:
Kluvi nutefewɔla kple kluvi si wɔ nu vɔ̃ɖi la (45-51)
24 Esi Yesu do le gbedoxɔa me dzo yina la, efe nusrɔ̃lawo va egbɔ be yewoafia gbedoxɔ fe xɔ vovovoawoe.2 Egblɔ na wo be: “Miele nu siawo katã kpɔma? Vavã mele egblɔm na mi be, womele kpe aɖeke gblẽ ge ɖe kpe dzi le afi sia si womamu afu anyi o.”+3 Esi wòbɔbɔ nɔ Amitoa dzi la, nusrɔ̃lawo ɖeɖe va egbɔ hebiae be: “Gblɔe na mí, ɣekaɣie nu siawo adzɔ, eye nu kae anye wò anyinɔɣi*+ kple nuɖoanyia fe nuwuɣi*+ la fe dzesi?”4 Yesu ɖo eŋu na wo be: “Mikpɔ nyuie be ame aɖeke nagaflu mi o,+5 elabena ame geɖewo ava yɔ nye ŋkɔ ɖe wo ɖokuiwo ŋu agblɔ be, ‘Nyee nye Kristo la,’ eye woakplɔ ame geɖewo atrae.+6 Miase aʋawɔwɔwo kple aʋawɔwɔwo ŋu nyawo. Gake dzika megatso mia fo o, elabena ele be nu siawo nava eme godoo, gake nuwuwu la meɖo haɖe o.+7 “Elabena dukɔ atso ɖe dukɔ ŋu, eye fiaɖufe ɖe fiaɖufe ŋu,+ nuɖuɖu ave le tefetefewo,+ eye anyigba aʋuʋu le tefetefewo.+8 Nu siawo katã nye fuɖuame fe gɔmedzedze.9 “Eye amewo atsɔ mi ade asi be woawɔ fu mi,+ woawu mi,+ eye dukɔwo katã alé fu mi le nye ŋkɔ la ta.+10 Ame geɖewo atra ɖa le xɔse la gbɔ, eye woade wo nɔewo asi ahalé fu wo nɔewo.11 Aʋatsonyagblɔɖila geɖewo ado eye woakplɔ ame geɖewo atrae;+12 eye le sedzimawɔmawɔ fe dzidziɖedzi ta la, ame akpa gãtɔ fe lɔlɔ̃ ayi to.13 Ke ame si do dzi va se ɖe nuwuwu la, eyae akpɔ ɖeɖe.+14 Eye woaɖe gbefã Fiaɖufe ŋuti nya nyui sia le anyigba blibo la katã dzi be wòanye ɖaseɖiɖi na dukɔwo katã,+ eye ekema nuwuwu la ava.15 “Eya ta ne miekpɔ ‘ŋunyɔnu si ahe afedozuzu vɛ’ la le kɔkɔefe la,+ abe ale si nyagblɔɖila Daniel gblɔe ene la, (nuxlẽla newɔ gɔmesese ŋu dɔ)16 ekema ame siwo le Yudea la nasi ayi towo dzi.+17 Ame si le xɔ ta* la megaɖi be yeatsɔ naneke tso yefe xɔ me ayii o,18 eye ame si le agble la megatrɔ gbɔ be yeatsɔ yefe awudziwui o.19 Baba na funɔwo kple ame siwo le no nam vi le ŋkeke mawo me!20 Minɔ gbedodoɖa dzi be miafe sisi nagadze vuvɔŋɔli alo Sabat ŋkeke dzi o;21 elabena ɣemaɣi la, xaxa gã+ si tɔgbi meva kpɔ tso xexea fe gɔmedzedze va se ɖe fifia o la ava, eye etɔgbi megale vava ge ake o.+22 Le nyatefe me la, ne wometso ŋkeke mawo dzi o la, ŋutilã aɖeke makpɔ ɖeɖe o; ke le ame tiatiawo ta woatso ŋkeke mawo dzi.+23 “Ekema ne ame aɖe gblɔ na mi be, ‘Kpɔ ɖa, Kristo la le afii!’+ alo ‘Ele afi mɛ!’ la, migaxɔe se o.+24 Elabena aʋatsokristowo kple aʋatsonyagblɔɖilawo+ ado, eye woawɔ dzesi gãwo kple nukunuwo bena, ne woate ŋui la, woaflu+ ame tiatiawo gɔ̃ hã.25 Kpɔ ɖa, mexlɔ̃ nu mi do ŋgɔ.26 Eya ta ne wogblɔ na mi be, ‘Kpɔ ɖa! Ele gbedzi’ la, migayi o; ‘Kpɔ ɖa! Ele xɔgã me’ la, migaxɔe se o.+27 Elabena ale si ko dzi kea dzo le ɣedzefe eye efe keklẽ dea ɣetoɖofe ke la, nenema kee Amegbetɔvi la fe anyinɔɣi* hã anɔ.+28 Afi si nu kuku le la, afi mae hɔ̃wo afo fu ɖo.+29 “Le xaxa si ava le ŋkeke mawo me megbe teti ko la, ɣe ado viviti,+ eye ɣleti magaɖi o, ɣletiviwo age tso dzifo, eye woaʋuʋu dzifowo fe ŋusẽwo.+30 Ɣemaɣi la, Amegbetɔvi la fe dzesi adze le dzifo, eye anyigbadzifomewo katã afa konyi vevie,+ eye woakpɔ Amegbetɔvi la+ le dzifolilikpowo dzi gbɔna kple ŋusẽ kpakple ŋutikɔkɔe gã.+31 Eye wòadɔ efe dɔlawo ɖa kple kpẽ fe ɖiɖi gã aɖe, eye woafo efe ame tiatiawo nu fu tso ya eneawo dzi, tso dzifo fe go ɖeka dzi yi efe go kemɛ dzi.+32 “Ke misrɔ̃ nu sia tso gboti ŋu: Ne edze alɔ fẽwo, eye wònya to aŋgbawo ko la, mienyana be dzomeŋɔli gogo.+33 Nenema kee miawo hã, ne miekpɔ nu siawo katã la, minyae be Amegbetɔvi la gogo ʋɔtruawo nu.+34 Vavã mele egblɔm na mi be, dzidzime sia nu mele yiyi ge akpɔ o, va se ɖe esime nu siawo katã va eme.35 Dzifo kple anyigba nu ava yi, ke nye nyawo ya nu mava yi akpɔ o.+36 “Le ŋkeke ma kple gafofo ma ŋuti la, ame aɖeke menyae o,+ mawudɔla siwo le dzifo la menyae o, eye Vi la hã menyae o, negbe Fofo la ko.+37 Elabena ale si Noa fe ŋkekeawo nɔ la,+ nenema kee Amegbetɔvi la fe anyinɔɣi* la hã anɔ.+38 Elabena ale si wowɔ le ŋkeke siwo do ŋgɔ na Tsiɖɔɖɔ la me, wole nu ɖum, le nu nom, ŋutsuwo le srɔ̃ ɖem, eye wole nyɔnuwo tsɔm na be woaɖe va se ɖe gbe si gbe Noa ge ɖe aɖakaʋua me,+39 eye womede dzesii o, va se ɖe esime Tsiɖɔɖɔa va, eye wòkplɔ wo katã dzoe la,+ nenema kee Amegbetɔvi la fe anyinɔɣi la hã anɔ.40 Ɣemaɣi la, ŋutsu eve anɔ agble me; woakplɔ ɖeka, eye woagblẽ ɖeka ɖi.41 Nyɔnu eve anɔ wɔ tum le téfo; woakplɔ ɖeka, eye woagblẽ ɖeka ɖi.+42 Eya ta minɔ ŋudzɔ, elabena mienya ŋkeke si dzi miafe Afetɔ la ava o.+43 “Ke minya esia be: Ne ɖe afea tɔ anya zã fe gafofo* si dzi fiafitɔ ava la,+ anye ne anɔ ŋudzɔ, eye maɖe mɔ woadze kpɔ age ɖe efe me o.+44 Esia ta miawo hã minɔ dzadzraɖoɖi,+ elabena Amegbetɔvi la gbɔna le gafofo si miesusu be eya dzie wòava o la dzi.45 “Ame ka tututue nye kluvi nutefewɔla kple aɖaŋudzela* si efe afetɔ ɖo efe afemesubɔviwo nu be wòana wofe nuɖuɖu wo le ɣeyiɣi nyuitɔ dzi?+46 Dzidzɔtɔe kluvi ma anye ne efe afetɔ trɔ gbɔ va kpɔe wòle ewɔm nenema!+47 Vavã mele egblɔm na mi be, atsɔe aɖo efe nuwo katã nu.48 “Ke ne kluvi ma awɔ nu vɔ̃ɖi ahagblɔ le efe dzi me be, ‘Nye afetɔ mele gbɔgbɔm kaba o,’+49 eye wòade asi ehati kluviwo fofo me, eye wòaɖu nu ano nu kple ahanoxewo la,50 kluvi ma fe afetɔ ava le ŋkeke si dzi mele mɔ kpɔm nɛ o kple gafofo si menya o la dzi,+51 eye wòahe to nɛ vevie ahana wòakpɔ etɔnua kpe ɖe alakpanuwɔlawo ŋu. Afi mae wòafa avi ahaɖu aɖukli le.+


text:
NU XƆASI SIWO LE MAWU ƑE NYA LA ME | YESAYA 17-23
Ŋusẽ Ŋu Dɔ Mawɔmawɔ Nyuie Nana Woɖea Zi Le Ame Te
“Afedzikpɔla” ye Sebna nye ɖewohĩ le Fia Hizkiya fe afe me. Fia koe kpɔ ŋusẽ wui eya ta wobia nu geɖe tso esi.
Ðe wòle be Yehowa fe amewo fe nuhiahiãwo gbɔ kpɔkpɔ nanɔ vevie na Sebna hafi
Ðokuitɔdidi na wòva nɔ bubu dim na eɖokui
Yehowa tsɔ Eliyakim ɖo Sebna tefe
Wotsɔ “David fe afe la fe safui” na Eliyakim, eye esia fia ɖofe kple ŋusẽ
Bu nya sia ŋu kpɔ: Mɔ ka nue wòle be Sebna nazã efe ŋusẽa le hafi?